கேளிக்கை வரியை நீக்கச் சொல்வதில் நியாயமே இல்லை

ஜூலை முதல் தேதியிலிருந்து ஜி.எஸ்.டி வரியை அமல்படுத்தியிருக்கிறது மத்திய அரசு. ஜி.எஸ்.டி வரவால் திரையரங்குகள் மத்திய அரசுக்கு வரியைச் செலுத்த வேண்டும். ஏற்கெனவே திரையரங்குகள் கேளிக்கை வரியாக உள்ளாட்சி அமைப்புகளுக்காக மாநில அரசுக்கு 30 சதவிகித வரி செலுத்தி வருகிறது. இந்நிலையில் ஜி.எஸ்.டி கூடுலாகச் சேர்ந்தால் திரையரங்குகள் அதிகளவில் வரி செலுத்தவேண்டிய நிலை. இதை எதிர்த்து திரையரங்கு உரிமையாளர்கள் திரையரங்குகளை மூடி எதிர்ப்பைத் தெரிவித்திருந்தனர். இதற்கு ஆதரவாக, கேளிக்கை வரியை முழுமையாக ரத்துசெய்ய வேண்டும் என ரஜினியும் திரைத் துறையினரும் தமிழக அரசுக்குக் கோரிக்கை வைத் திருக்கிறார்கள். உண்மையில் இந்த வரி எங்கு செல்கிறது... எதற்காகப் பயன்படுகிறது? ரஜினி அரசியலுக்கு வரப்போகிறேன், மக்களுக்கு நல்லது செய்யப்போகிறேன் என்று சொல்கிறார். ஆனால், அவரே சரியான புரிதல் இல்லாமல் கேளிக்கை வரியை ரத்துசெய்ய வேண்டும் எனச் சொல்வது ஆச்சர்யமாக இருக்கிறது. திரையரங்குகளில் வசூலிக்கப்படும் இந்த வரியை மாநில அரசு பெற்று, அதை உள்ளாட்சி அமைப்புகளுக்கு வழங்கிவருகிறது. மத்திய அரசு ஜி.எஸ்.டி-யை அறிமுகப்படுத்தியபோது உள்ளாட்சி அமைப்புகளுக்குச் செலுத்தப்படும் வரியை ஜி.எஸ்.டி-க்கு வெளியே கொண்டுவந்துவிட்டது. ஆகையால், கேளிக்கை வரி குறித்து மாவட்ட நிர்வாகமும் உள்ளாட்சி அமைப்புகளும்தான் முடிவெடுக்க முடியும். அரசியல் சாசனத்தில் 101 சட்டத்திருத்தம் இதைத் தெளிவாகச் சொல்கிறது. தற்போது தமிழ்நாட்டில் உள்ளாட்சி அமைப்புகளே கிடையாது. அதற்கான தேர்தல் நடந்து உள்ளாட்சிப் பிரதிநிதிகள்தான் கேளிக்கை வரிகுறித்து முடி வெடுப்பது ஜனநாயக நெறிமுறைகளின்படி சரியானது. தற்போது உள்ளாட்சி அமைப்புகள் தகுந்த நிதி ஆதாரம் இல்லாமல் இருக்கின்றன. கேளிக்கை வரி தான் முதன்மையான ஆதாரம். தேர்ந்தெடுக்கப்பட்ட உள்ளாட்சி பிரதிநிதிகள் இல்லாதபோது மாநில அரசின்மீது அழுத்தம் கொடுத்து வரியை நீக்கச் சொல்வது சரிதானா என்பதையும் திரைத் துறையினர் யோசிக்க வேண்டும். பெரிய நடிகர்களின் படம் வெளியிடப்படும்போது பாதுகாப்புக்குக் காவல் துறையின் உதவியை நாடுகிறார்கள். பொது இடங்களில் வாகனங்களை நிறுத் துதல், போக்குவரத்துக்கு இடையூறு ஏற்படுத்துதல் போன்ற செயல்கள் எல்லாம் நடக்கின்றன. இதுபோன்ற சூழ்நிலைகளில் உள்ளாட்சி அமைப்புகள்தான் பொறுப்புடன் செயல்படுகின்றன. மேலும், தியேட்டருக்கு மின்சாரம், சாலை போக்குவரத்து, தேவையான நீர்... என எல்லா வசதிகளையும் பெறுகின்றன. ஆனால், இந்த வசதியை வழங்கும் அமைப்புக்கு வரி செலுத்த மாட்டோம் எனச் சொல்வது நியாயமா என்று யோசிக்க வேண்டும். கேளிக்கை வரி விலக்களிக்க வேண்டும் எனச் சொல்லும் இவர்கள், முப்பது ரூபாய் டிக்கெட் விலையைக் குறைக்க வேண்டும். ஆனால், டிக்கெட் விலை யையும் குறைப்போம் என்று எந்த உத்தரவாதத்தையும் வழங்கவில்லை. ஆனால், வரியை மட்டும் ரத்துசெய்யச் சொல்வது எந்த வகையில் நியாயம் எனத் தெரியவில்லை. திரைத் துறையினர் வரியைக் குறைக்கக்கூடச் சொல்லவில்லை. முழுமையாக ரத்துசெய்ய வேண்டும் எனக் கோரிக்கை வைத்திருக்கிறார்கள். அதாவது வரியைச் செலுத்த மாட்டோம், வரும் தொகையை முழுமையாக நாங்களே எடுத்துக்கொள்வோம்' என்கிறார்கள். இது சரியானதா என்பதையும் யோசிக்க வேண்டும். தியேட்டர்களில் அதிக அளவில் பார்க்கிங் கட்டணம், கேன்டீன் கட்டணம் என வசூலிக்கிறார்கள். இதுகுறித்து யாரும் வாய் திறப்பதில்லை. பல லட்சம் தொழிலாளர்கள் கஷ்டப்படுவதாகச் சொல்கிறார் ரஜினி. ஆனால், வெளிப்புறப் படப்பிடிப்பில் நடிகர், நடிகைகள் எல்லாம் கேரவனில் சொகு சாக இருக்க, தொழிலாளர்கள் குறிப்பாகத் திரைத்துறையைச் சார்ந்த பெண்கள் பொதுக்கழிப்பிட வசதிகூட இல்லாமல் கஷ்டப்படுகிறார்கள். இதுகுறித்து கவலைப்படுவதில்லை. தினசரி சம்பளத்துக்கே போராடும் திரைத் தொழிலாளர்களின் குழந்தைகளின் கல்விக்காகக் கவலைப்படுவதாகவும் தெரியவில்லை. இந்த வரியை ரத்து செய்தால் மொத்த லாபமும் திரைப்படத் தயாரிப்பாளர்களுக்கும் தியேட்டர் அதிபர்களுக்கும்தான் செல்லும். இதனால் எந்த வகையிலும் திரைப்படத் தொழிலாளர்கள் பயன்பெறப்போவதில்லை. ஆனால், அவர்களையும் கணக்கில் சேர்ப்பது எந்த வகையில் நியாயம் எனத் தெரியவில்லை. உண்மையில், உள்ளாட்சி அமைப்புகளுக்கு இருக்கும் ஒரே வருவாய் வழியான கேளிக்கை வரியை நீக்கச் சொல்வதில் சற்றும் நியாயம் இல்லை" என்கிறார் பாஸ்கரன் கிருஷ்ணமூர்த்தி. திரைத்துறையினர் யோசிக்கவேண்டிய விஷயம்தான்! திரையரங்கு உரிமையாளர்கள் தங்களின் ஸ்டிரைக்கை முடித்துக்கொள்வதாக அறிவித்திருக்கிறார்கள். மேலும், 'ஜி.எஸ்.டி வரியையும் கேளிக்கை வரி யையும் டிக்கெட் கட்டணத்துடன் இணைத்து பெறப்படும்' என அறிவித்திருக்கிறார் தமிழ்நாடு திரையரங்கு உரிமையாளர்கள் சங்கத் தலைவர் அபிராமி ராமநாதன். அரசு கொண்டுவரும் வரிகளைக் கடைசியில் மக்களிடமே வசூலிக்கும் கலையை, எல்லாரும் நன்றாகவே கற்றிருக்கிறார்கள் என்பது மட்டும் தெளிவாகவே புரிகிறது.


லண்டன் மறைந்த இங்கிலாந்து இளவரசி டயானா ‘ஷு’க்கள் ரூ.1.5 லட்சத்துக்கு ஏலம் விடப்பட்டுள்ளன. இங்கிலாந்து இளவரசர் சார்லஸின் மனைவி மறைந்த இளவரசி டயானா. இவர் திருமணம் செய்யும் தொடக்கப்பள்ளி பள்ளி ஆசிரியை ஆக பணிபுரிந்தார். அப்போது அவர் தனது 19-வது வயதில் அணிந்திருந்த வெள்ளை நிற ‘ஷு’க்கள் தற்போது ஏலம் விடப்பட்டன. இங்கிலாந்தில் உள்ள டொமினிக் வின்டர்ஸ் ஏல நிறுவனத்தில் ஏலம் விடப்பட்டது. அவை ரூ.1.5 லட்சத்துக்கு ஏலம் போனது. அந்த ஷுக்கள், 1977-78 காலகட்டத்தில் டயானா தனது நண்பர் ஒருவரின் வீட்டில் விட்டுச் சென்றவை ஆகும். மேலும் பள்ளி ஆசிரியையாக பணியாற்றிய போது டயானா அந்த ஷூக்களை அணிந்துகொண்டு எடுத்த புகைப்படங்கள் இருப்பதாகவும் ஏல நிறுவனம் தெரிவித்துள்ளது. இதேபோல் இளவரசர் சார் லஸ், டயானாவை பிரிந்த 2 நாள் கழித்து எழுதிய கடிங்களும் ஏலம் விடப்பட்டன. மேலும் கென்சிங்டன் அரண்மனை குறிப்பேட்டில், தியானம் மற்றும் பிரெஞ்சு தத்துவம் தொடர்பாக இளவரசி டயானா எழுதிய குறிப்பும் ஏலம் விடப்பட்டன. இந்த குறிப்பு 1400 பவுண்டுகளுக்கு (ரூ.1.15 லட்சம்) ஏலம் போனது.


'ஹைட்ரஜன் வாயுவை ஆக்சிஜனாக மாற்றும் இயந்திரம்' தமிழக பொறியாளர் அசத்தல்!

தமிழகத்தைச் சேர்ந்த மெக்கானிக்கல் பொறியாளர் (MECHANICAL ENGINEER) சவுந்தரராஜன் குமாரசாமி  கோவை மாவட்டத்தில் பொறியாளராக பணியாற்றி வருகிறார். இவர் ஏஎன்ஐ செய்தி நிறுவனத்துக்கு அளித்துள்ள பேட்டியில் தண்ணீரில் செயல்படக்கூடிய சுற்றுச்சுழலைப் பாதுகாக்கும் வகை யில் இயந்திரம் ஒன்றை கண்டுப்பிடித்துள்ளதாக தெரிவித்துள்ளார். அந்த இயந்திரம் ஹைட்ரஜனை எரிபொருளாக எடுத்துக்கொண்டு ஆக்சிஜனை வெளிப்படுத்தும் என தெரிவித்துள்ள பொறியாளர்.

இத்தகைய இயந்திரத்தை உருவாக்க சுமார் 10 ஆண்டுகள் தேவைப்பட்டதாக தெரிவித்துள்ளார். அதே போல் இது போன்ற இயந்திரங்கள் உலகில் வேறு எங்கும் இல்லை எனவும், மேலும் இந்த இயந்திரம் , சில நாட்களுக்கு முன்னர் ஜப்பானில் அறிமுகமாகியுள்ளது எனவும் , இந்தியாவில் வெகு விரைவில் அறிமுகமாகும் என தான் நம்புவதாக பொறியாளர் குமாரசாமி தெரிவித்துள்ளார். இது போன்ற இயந்திரங்களை இந்தியாவில் பயன்படுத்தினால் சுற்றுச்சுழல் மாசுப்பாடு குறையும் எனவும் , பசுமையான வாழ்வை அனைவரும் வாழலாம் என்றால் மிகையாகாது. மத்திய மற்றும் மாநில அரசுகள் இது போன்ற இயந்திரங்களை தயாரிக்கும் பொறியாளர்களை ஊக்கப்படுத்த வேண்டும் என தெரிவித்துள்ளார்.


உச்ச நீதிமன்றத்தில் ஆஜரான அம்பானி

எரிக்சன் நிறுவனத்திடம் வாங்கிய கடனை அணில் அம்பானி திரும்ப செலுத்தாததால் அவர் மீது அந்நிறுவனம் வழக்கு தொடர்ந்தது. கடந்த 2014 ஆம் ஆண்டு இந்த இரு நிறுவனங்களும் இணைந்து பணிபுரிய ஒப்பந்தங்கள் கையெழுத்திட்டன. இந்நிலையில் அணில் அம்பானியின் ஆர். காம் நிறுவனம் தங்களுக்கு தரவேண்டிய நிலுவை தொகையை தரவில்லை என எரிக்சன் நிறுவனம் நீதிமன்றத்தில் வழக்கு தொடர்ந்தது.

அந்த வழக்கில் 2018 டிசம்பர் 15 ஆம் தேதிக்குள் ஆர். காம் நிறுவனம் எரிக்சன் நிறுவனத்திற்கு நிலுவை தொகையை வழங்க வேண்டும் என உத்தர விட்டது. இந்நிலையில் இதுவரை அந்நிறுவனம் அந்த தொகையை வழங்கவில்லை.

மேலும் ஆர். காம் நிறுவனம் திவால் எனவும் அறிவிக்கப்பட்டது. இந்நிலையில் இது தொடர்பான வழக்கில் உச்சநீதிமன்றத்தில் இன்று அணில் அம்பானி ஆஜரானார். மேலும் இந்த தொகைக்கு ஆண்டுக்கு 12 சதவீதம் வட்டி போட்டு எரிக்சன் நிறுவனத்திற்கு தர வேண்டும் என நீதிமன்றம் உத்தரவிட்டிருந்தது குறிப்பிடத்தக்கது.


மகாபாரதத்தை இழிவுபடுத்தியதாக கமல்ஹாசன்மீது வழக்கு

நெல்லை மாவட்டம் ராதாபுரம் தாலுகா பழவூர் தெற்கு ரதவீதியை சேர்ந்த ஆதிநாதசுந்தரம் என்பவர் சார்பில் வக்கீல் காந்திமதிநாதன் கடந்த மார்ச் மாதம் வள்ளியூர் குற்றவியல் நீதிமன்றத்தில் ஒரு மனு தாக்கல் செய்தார். அந்த மனுவில், கடந்த சில நாட்களுக்கு முன்பு தனியார் தொலைக் காட்சி ஒன்றுக்கு நடிகர் கமல்ஹாசன் சிறப்பு பேட்டி அளித்தார். அப்போது அவர், மகாபாரதம் பற்றி சில கருத்துகளை கூறினார். அவரது கருத்துகள் இந்துக்களை அவமதிப்பதாக உள்ளது. மகாபாரதம் பற்றி தவறான கருத்துகளை கூறியதால் நடிகர் கமல்ஹாசனுக்கு அபராதத்துடன் கூடிய அதிகபட்ச தண்டனை வழங்க வேண்டும் என்று கூறப்பட்டு இருந்தது. இந்த மனுவை விசாரணைக்கு எடுத்து கொண்ட குற்றவியல் நீதிமன்றம் கமல்ஹாசன் மீதான புகார் மனுவை ஏற்றுக்கொண்டு உரிய விசாரணை நடத்தி பழவூர் போலீசார் அறிக்கை தாக்கல் செய்ய வேண்டும் என்று உத்தரவிட்டது. இன்று மனு மீதான விசாரணை நடந்தபோது நடிகர் கமல்ஹாசன் ஆஜராக வள்ளியூர் நீதிமன்றம் உத்தரவிட்டது. மே மாதம் 5-ம் தேதி நீதிமன்றத்தில் ஆஜராக வேண்டும் என உத்தரவிடப்பட்டு உள்ளது. இதற்கிடையே விசாரணை அறிக்கையை தாக்கல் செய்யாத பழவூர் காவல் ஆய்வாளருக்கு நோட்டீஸ் விடுக்கவும் உத்தரவிட்டது. அறிக்கையை தாக்கல் செய்ய ஒருமாத காலம் அவகாசம் வழங்கிய நிலையில் அறிக்கையை தாக்கல் செய்யாததால் நடவடிக்கை எடுக்கப்பட்டு உள்ளது.


மக்களைச் சந்திக்க முடியாதவர் மந்திரி புசாராக இருக்க தகுதியற்றவர்.

சிலாங்கூர் மந்திரி புசார் டத்தோஸ்ரீ அஸ்மின் அலி தங்களை வந்து சந்தித்து தங்களின் மனக்குறைகளை செவிமடுக்க வேண்டும் என்று கிளப் ஹர் மோனி சிலாங்கூர் என்ற அமைப்பு வலியுறுத்தியது. இந்த அமைப்பின் தலைமையில் 12 அரசு சாரா அமைப்புகள் சிலாங்கூர் மாநில அரசாங்க அலுவலகத்தை முற்றுகையிட முடிவு செய்தனர். மாநில மலிவு வீடமைப்புத் திட்டங்கள் மக்களுக்கு சுமையினை ஏற்படுத்துவதாக இருக்கிறது. இது குறித்து விளக்கம் கேட்பதற்காக நாங்கள் மந்திரி புசாரை சந்திக்க விரும்பு கிறோம் என்று இந்த கிளப் ஹர் மோனி சிலாங்கூர் அமைப்பின் தலைவர் டாக்டர் வி.சுந்தர் குறிப்பிட்டார். மாநில மந்திரி புசார் வெளியே வந்து எங்களை சந்திக்க வேண்டும். இவர் எங்களை வந்து பார்க்கும் வரை நாங்கள் இங்கேயே கூடாரம் போட்டு காத்திருப் போம் என்று இவர்கள் ஆவேசமாக தெரிவித்தனர். மந்திரி புசார் அலுவலகத்தின் பிரதிநிதி ஒருவர் வந்து எங்களின் மகஜரை பெறுவது என்பது ஏற்புடைய நடவடிக்கை அல்ல. மந்திரி புசாரை காண்பது என்பது பிரம்ம பிரயத்தனமா? மக்களை சந்திக்க மாநில மந்திரி புசார் விரும்பவில்லை என்றால் மந்திரி புசாராக இருப்பதற்கே தகுதியில்லை என்று சுந்தர் சூடாக வினவினார். அஸ்மின் அலி கீழே இறங்கி வந்து எங்களை பார்க்க மாட்டாரா? அப்படியானால் அவர் இறங்கி வந்து எங்களை சந்திக்க விளக்கம் சொல்லும் வரை நாங்கள் இங்கேயே கூடாரம் போட்டு காத்திருப்போம். மலிவு வீட்டின் விலை 43 ஆயிரம். ஆனால் 73 ஆயிரம் வெள்ளிக்கு விற்கப்படுகிறது. பல குளறுபடிகளை இங்கே நாங்கள் ஆதாரமாக எடுத்துக் காட்ட முடியும். பாதுகாப்பு அதிகாரி கேட் கதவை இழுத்து மூடினார். நிலைமையினை கட்டுப்படுத்த போலீஸ்காரர்கள் வெளியில் நிறுத்தப்பட்டுள்ளனர். 50 பேர் கொண்ட அதிருப்தியாளர்கள் ஆவேசமடைந்து நிலைமை மோசமாக போய்விடக்கூடாது என்பதற்காக போலீசார் பணியில் அமர்த்தப்பட்டுள்ளனர்.


மரணம் விளைவித்ததாக பகுதி நேர மாடல் அழகிமீது குற்றச்சாட்டு!

ஆடவர் ஒருவருக்கு மரணம் விளைவித்ததாக பகுதி நேர மாடல் அழகிக்கு எதிராக குற்றம் சாட்டப்பட்டுள்ளது. வடக்கு - தெற்கு விரைவு சாலையில் போக்குவரத்து சட்டவிதிகளை மீறும் அபாயகரமாக வாகனமோட்டி ஆடவர் ஒருவருக்கு மரணம் விளைவித்துள்ளார்.1987ஆம் ஆண்டு சாலை போக்கு வரத்து சட்டத்தின் செக்ஷன் 44இன் கீழ் 19 வயது இங் பெய் வென் குற்றம் சாட்டப்படுவார் என்று போலீஸ் பேச்சாளர் தெரிவித்தார். போதை மயக்கத்தில் காரோட்டி மரணம் விளைவித்ததற்காக இன்று வெள்ளிக்கிழமையன்று புக்கிட் மெர்தாஜம் நீதிமன்றத்தில் இவர் குற்றம் சாட்டப்படுவார். குற்றம் நிரூபிக்கப்படுமானால் கூடுதல் பட்சம் 10 ஆண்டு சிறைத்தண்டனையும் 20,000 வெள்ளி அபராதமும் விதிக்கப்படும். குறைந்த பட்சம் 5 ஆண்டுகளுக்கு இங்கின் டிரைவிங் லைசென்ஸ் ரத்தானது.


கிள்ளான் சாலை விபத்தில் இந்திய இளைஞர் பலி

பி.வி. சசி கிள்ளான், மாலையில் வேலை முடிந்து வீடு திரும்பும் வழியில் கனரக லோரியில் மோதி விபத்துக் குள்ளான இந்திய இளைஞர் சம்பவ இடத்திலேயே அகால மரண மடைந்தார். கிள்ளான் பண்டார் புக்கிட் ராஜாவை சேர்ந்த முரளி த/பெ சுந்தர ராஜூ (வயது 32) என அடையாளம் கூறப்பட்ட அவர் நேற்று முன்தினம் மாலை 6.00 மணியளவில் வேலை முடிந்து வீடு திரும்பும் வழியில் போர்ட் கிள்ளான் - ஈப்போ வடக்கு விரைவு சாலை, ஷா ஆலம் செத்தியா ஆலம் பகுதி சாலையில் கனரக லோரியில் மோதி சம்பவ இடத்திலேயே மரணமடைந்ததாக கூறப்படுகிறது. தலைப் பகுதியில் பலத்த காயத்திற்கு இலக்கான அவர் சம்பவ இடத்தில் மரணம் அடைந்ததாக நம்பப்படுகிறது. குடும்பத்தில் இரு பிள்ளைகளில் மூத்தவரான அவருக்கு மனைவியும் மகனும் இருப்பதாக அவரின் குடும்பத்தார் வாயிலாக தகவல் தெரிவிக் கப்பட்டுள்ளது.


பிரதமராக 2 ஆண்டுகள் மட்டுமே நீடிப்பேன்

கோலாலம்பூர்,

நாட்டின் பிரதமராக 2 ஆண்டுகளுக்கு மட்டுமே தாம் நீடிக்கப்போவதாக துன் டாக்டர் மகாதீர் முகமட் நேற்று திட்டவட்டமாக தெரிவித்தார். ஓராண்டு அல்லது கூடிய பட்சம் 2 ஆண்டுகள் அப்பதவியில் இருப்பேன். பதவி விலகினாலும் நாட்டின் நிர்வாகத்திற்கு தொடர்ந்து முக்கிய பங்களிப்பை வழங்கி வருவேன் என்று ஜப்பானின் வால் ஸ்தீரிட் ஜெர்னல் சஞ்சிகைக்கு வீடியோ காணொளி மூலமாக வழங்கி நேர்காணலில் 93 வயதான துன் மகாதீர் மேற்கண்டவாறு கூறினார்.

Read More: Malaysia Nanban Tamil Daily on 16.5.2018


அமெரிக்காவின் வான்வழி தாக்குதலில் ISIS தலைவன் பாக்தாதி பலி..?

டமாஸ்கஸ்: ISIS அமைப்பின் தலைவர் அபுபக்கர் அல்பாக்தாதி கொல்லப்பட்டதாக தகவல் வெளியாகியுள்ளது. சிரியாவில் அமெரிக்கா நடத்திய வான்வழி தாக்குதலில் அவர் கொல்லப்பட்டதாக சிரிய நாட்டு தொலைக்காட்சிகள் செய்தி வெளியிட்டு வருகின்றன. எனினும் அவர் மரணித்ததற்கான ஆதாரங்கள் எதுவும் வெளியாகவில்லை. கடந்த 2014-ம் ஆண்டு ஐ.எஸ் அமைப்பு தலைவராக 46 வயதான பாக்தாதி பொறுப்பேற்றார். அது முதல் பல்வேறு நாடுகள் மீது ஐ.எஸ் அமைப்பினரின் தாக்குதல் தீவிரப்படுத்தப்பட்டது. இந்நிலையில் ஐ.எஸ் அமைப்பின் தலைமையிடமான ரக்வாவில், அமெரிக்க படைகள் நடத்திய வான்வழி தாக்குதலில் பாக்தாதி கொல்லப்பட்டதாக செய்திகள் வெளி வருகின்றன. ஐ.எஸ்.ஐ.எஸ் தலைவர் கொல்லப்பட்டதாக அறிவிக்கப்படுவது இது முதல் முறையல்ல. கடந்த சில மாதங்களுக்கு முன் வடக்கு ஈராக்கில் நடத்தப்பட்ட வான் வழித்தாக்குதலில், அபுபக்கர் அல் பாக்தாதி படுகாயமடைந்து, உயிருக்கு போராடி வருவதாகவும் தெரிவிக்கப்பட்டது. பாக்தாதி உயிரிழந்து விட்டதாக கடந்த சில மாதங்களாக பல வதந்திகள் தொடர்ந்து வெளியாகி வருகிறது என்பது குறிப்பிடத்தக்கது.


எங்களுக்கு `மோடி கேர்’ தேவையேயில்லை! - மம்தா பானர்ஜி அதிரடி

`மோடி கேர்’ திட்டத்திலிருந்து வெளியேறுவதாக மேற்கு வங்காள முதல்வர் மம்தா பானர்ஜி அறிவித்துள்ளார்.

மத்திய நிதியமைச்சர் அருண் ஜெட்லி கடந்த 1-ம் தேதி நாடாளுமன்றத்தில் மத்திய பட்ஜெட்டைத் தாக்கல் செய்தார். இந்த நிதியாண்டுக்கான பட்ஜெட்டில் `மோடி கேர்’ திட்டம் முக்கியத்துவம் வாய்ந்ததாகக் கருதப்படுகிறது. இந்தியாவில் உள்ள 10 கோடி ஏழை குடும்பங்கள் பயன்பெறும் வகையில் தேசிய சுகாதார பாதுகாப்புத் திட்டம் (Modi Care) கொண்டு வரப்படும் என்று மோடி அரசு உறுதியளித்துள்ளது. இத்திட்டத்தின்கீழ் ஏழை, எளிய மக்கள் ஆண்டுக்கு ரூ.5 லட்சம் வரை மருத்துவக் காப்பீடு பெற முடியும் என்கிறது மத்திய அரசு.

மேலும், தேசிய சுகாதார பாதுகாப்புத் திட்டத்துக்கு ஆண்டொன்றுக்கு 11,000 கோடி ரூபாய் தேவைப்படும் என  நிதி ஆயோக்கும் மத்திய சுகாதாரத்துறை அமைச்சகமும் கணித்துள்ளன. இதற்கான செலவினங்களில் 40% மாநில அரசுகள் பங்களிக்க வேண்டும் என்று மத்திய அரசு கூறியுள்ளது. மாநில அரசுகளின் நிதிநிலையை ஆராயாமல் மத்திய அரசே தன்னிச்சையாகத் திட்டங்களை அறிவித்து செலவு செய்யும்படி திணிக்கிறது என்று எதிர்க்கட்சிகள் குற்றம்சாட்டி வருகின்றன.
இந்நிலையில், `மோடி கேர்’ திட்டம் எங்களுக்குத் தேவையில்லை என மேற்கு வங்காள முதல்வர் மம்தா பானர்ஜி தெரிவித்துள்ளார். மேற்கு வங்கா ளத்தில் கிருஷ்ணாநகரில் பொதுக்கூட்டம் ஒன்றில் பேசிய மம்தா பானர்ஜி ‘எங்கள் மாநிலத்தில் ஏற்கெனவே போதுமான மருத்துவக் காப்பீ ட்டுத் திட்டங்கள் உள்ளன. எங்கள் மாநிலம் அரும்பாடுபட்டு சேர்த்த வளங்களை, மோடி கேர் திட்டத்துக்காக `வீணடிக்க முடியாது’ என்று கூறி யுள்ளார் காட்டமாக.


மன்னிப்புக் கேட்டார் மகாதீர்

பெட்டாலிங் ஜெயா,

‘கெலிங்’ என்ற வார்த்தையைப் பயன்படுத்தியதற்காக துன் டாக்டர் மகாதீர் முகமட் மன்னிப்பு கேட்டுக் கொண்டு இருக்கிறார்.யாரையும் அவமதிக்கும் எண்ணத்துடன் தான் இந்த வார்த்தையைப் பயன்படுத்தவில்லை என்று அவர் கூறினார்.இந்திய  சமூகத்திடம் நான் மன்னிப்பு கேட்டுக் கொள்கிறேன். பிரச்சினைகள் எதனையும் நான் உருவாக்கி இருந்தால் மன்னிப்பு கேட்டுக் கொள்கிறேன் என்று பக்காத்தான் ஹராப்பான் அவைத் தலைவரான டாக்டர் மகாதீர் நேற்று பெட்டாலிங் ஜெயாவில் செய்தியாளர் கூட்டத்தில் தெரிவித்தார்.ஜொகூரில் ஏப்ரல் 7ஆம் தேதி நடைபெற்ற நிதி திரட்டும் நிகழ்ச்சி ஒன்றில் உரையாற்றிய டாக்டர் மகாதீர், தேர்தல் ஆணையத்தை குறைகூறும்போது இந்த வார்த்தையை பயன்படுத்தி இருந்தார்.

Read More: Malaysia Nanban Tamil Daily on 11.4.2018


காவல் துறைக்கு எதிராக அதிமுக அமைச்சர் ஆதரவாளர்கள் ஆர்ப்பாட்டம்!!

அதிமுக ஆட்சிக்கு எதிராக கடந்த 18 ந் தேதி தமிழகம் முழுவதும் மாவட்டத் தலைநகரங்களில் திமுக ஆர்ப்பாட்டங்கள் நடந்தது. புதுக்கோட்டையில் அமைச்சர் விஜயபாஸ்கருக்கு எதிராக ஆர்ப்பாட்டம் நடந்த போது திமுக அரிமழம் ஒ செ பொன்.ராமலிங்கம் மற்றும் மாவட்ட கலை இலக்கிய அணி து.செ தென்னலூர் பழனியப்பன் ஆகியோர் அமைச்சர் விஜயபாஸ்கருக்கு எதிராக பேசியதாகவும் அவதூறாக பேசியதாகவும் அதிமுக பிரமுகர் கருப்பையா கொடுத்த புகாரின் மீது வழக்கு பதிவு செய்துள்ளனர் காவல்துறையினர்.

இந்த நிலையில் இருவரையும் கைது செய்யக் கோரி காவல்துறையை கண்டித்தும் அவதூறு பேசியதாக கூறப்பட்டுள்ள திமுகவினரை கண்டித்தும்  நேற்று விராலிமலையில் அமைச்சரின் ஆதரவாளர்கள் கண்டன ஆர்ப்பாட்டத்திற்கு பேரணியாக சென்ற போது பழனியப்பனுக்கு சொந்தமான பெட்ரோல் பங்கில் அமைச்சர் விஜயபாஸ்கர் தூண்டுதலின் பேரில் அதிமுக வினர் கல்வீசியதாக பங்க் மேளாலர் விராலிமலை காவல் நிலையத்தில் புகார் கொடுத்துள்ளார்.

இந்த நிலையில் இரு தரப்பும் மோதிக் கொள்ளும் சூழ்நிலை இருந்து தடுக்கப்பட்டது. அதே நேரத்தில் புதுக்கோட்டை நகரில் ராமலிங்கத்திற்கு சொந்த மான கட்டிடத்தில் உள்ள கடைகளை அதிமுக ந.செ பாஸ்கர் தலைமையிலான அதிமுகவினர் அடைத்துள்ளனர். இதனால் அங்கு திமுக தெற்கு மா.செ பொருப்பு ரகுபதி எம்.எல்.ஏ வந்ததால் பரபரப்பு ஏற்பட்டுள்ள நிலையில் மாலையில் திலகர் திடலில் அமைச்சர் ஆதரவாளர்கள் கண்டன ஆர்ப்பாட்டம் நடத்தினார்கள்.

இந்த நிலையில் கொடைக்கானலில் தங்கி இருந்த ஒ செ ராமலிங்கம் கைது செய்யப்பட்டு இரவில் நீதிபதி வீட்டில் ஆஜர்படுத்தி சிறைக்கு அனுப்பி யுள்ளனர். ஆனால் அமைச்சர் விஜயபாஸ்கரை எதிர்த்த தேர்தலில் போட்டியிட்ட தென்னலூர் பழனியப்பனை கைது செய்யாத போலிசாரை கண்டித்து இலுப்பூரில் திரண்ட அமைச்சரின் ஆதரவாளர்கள் பேரணியாக சென்று ஆர்ப்பாட்டம் செய்தனர். ஆர்ப்பாட்டத்தில் கைது செய் கைது செய் பழனியப்பனை கைது செய்..! கண்டிக்கிறோம் கண்டிக்கிறோம் பழனியப்பனை கண்டிக்கிறோம் என்று முழக்கமிட்டனர்.

இந்த நிலையில் நம்மிடம் பேசிய திமுகவினர்.. எச்.ராஜா இதே புதுக்கோட்டை மாவட்டத்தில் தான் காவல் துறைக்கும் நீதிமன்றத்திற்கும் எதிராக தரக்கு றைவான வார்த்தைகளில் பேசினார். அவரை பாதுகாப்பாக அனுப்பி வைத்த போலிசார் பிறகு வழக்கு பதிவு செய்து தனிப்படைகளும் அமைக்கப்பட்டதாக சொன்னார்கள். ஆனால் எந்த முன்னேற்றமும் இல்லை.. எச்.ராஜா தாராளமாக பொது இடங்களுக்கு போய் வருகிறார். போலிஸ் பாதுகாப்பும் இருக்கிறது.

அதன் பிறகு வேடன்சந்தூரில் அறநிலையத்துறை அதிகாரிகளையும் அவர் வீட்டு பெண்களையும் இழிவாக பேசியதாக புதுக்கோட்டை உள்பட பல மாவட்டங்களில் எச்.ராஜா மீது பல வழக்குகள் பதிவான நிலையில் எஸ்.வி சேகர் போல சுதந்திரமாக சுற்றிவருகிறார். ஆனால் திமுகவினர் அமைச்சருக்கு எதிராக பேசினார்கள் அதை கேட்கப்போன என்னை கடப்பாறை எடுத்துக் கொண்டு அடிக்க வந்தார்கள் என்று அதிமுக கருப்பையா கொடுத்த புகாரை உண்மையா என்று கூட விசாரிக்காமல் தனிப்படை அமைத்து தேடுவதும் கைது செய்வது நடக்கிறது.

காவல் துறை துணையோடு கடைகளும் உடைக்கப்படுகிறது. புதுக்கோட்டை காவல் துறை மீது மக்கள் எப்படி மதிப்பு இருக்கும் என்பதை மக்களே நேரடி யாக பார்க்கிறார்கள். எல்லாவற்றையும் கண்டித்து திமுக ஆர்ப்பாட்டம் நடத்த உள்ளோம். நிச்சயம் அந்த ஆர்ப்பாட்டத்திற்கும் அனுமதி கொடுக்க மாட்டாங்க. நீதிமன்றம் போய் அனுமதி வாங்கி ஆர்ப்பாட்டம் நடத்துவோம் அதில் கட்சி தலைவர் மு.க.ஸ்டாலின் கலந்து கொள்ள அழைப்போம் என்றனர். பாஜக எச் ராஜா வுக்கு ஒரு சட்டம்.. திமுக வினருக்கு ஒரு சட்டமா? என்ற முனுமுப்பு சத்தமாக கேட்கிறது புதுக்கோட்டை மாவட்டத்தில்.


தினகரனும், திவாகரனும் காணாமல் போவார்கள் - முதல்-அமைச்சர் எடபாடி பழனிசாமி

கோவை,

முதல்-அமைச்சர் எடப்பாடி பழனிசாமி கோவை விமான நிலையத்தில் நிருபர்களுக்கு பேட்டி அளித்தார். அதன் விவரம் வருமாறு:-

இப்போது திவாகரன் அணி அம்மா பெயரை சொல்ல தொடங்கி இருக்கிறது. இரண்டுமே நிற்காது. விரைவில் காணாமல் போய் விடும். தினகரன் கட்சி ஆரம்பித்து எவ்வளவு நாள் ஆனது. அதற்குள்ளேயே விரிசல், பிளவு வந்து விட்டது. திவாகரன் கட்சி நடைமுறைக்கு வருமா? என பார்க்கலாம். 2 பேரும் இரட்டை இலை வேண்டும் என்பதற்காக கட்சி ஆரம்பித்துள்ளார்கள். இந்த இரு கட்சிகளும் காணாமல் போய் விடும். விரைவில் தினகரன் -திவாகரன்  2 பேரும் காணாமல் போய் விடுவார்கள்.

எஸ்.வி.சேகர் விவாகாரத்தில் அரசு உரிய நடவடிக்கை எடுக்கும். வழக்குப் பதிவு செய்யப்பட்டுள்ளது. அதன் அடிப்படையில் யாராக இருந்தாலும் தவறு செய்தவர்கள் மீது உரிய நடவடிக்கை எடுக்கப்படும்.


புதிய DDD2  பதிவு எண்ணை வாங்கினார் மாமன்னர்

புதிய DDD2 என்ற பதிவு எண்ணை வாங்கு வதில் மாட்சிமை தங்கிய மாமன்னர் சுல்தான் முகமட் V வெற்றி பெற்றுள் ளார். மாமன்னர் இந்தப் பதிவு எண்ணை 385,000 வெள்ளிக்கு வாங்கி இருப்பதாக கிளந்தான் சாலை போக்கு வரத்து இலாகா (ஆர்டிடி) இயக்குநர் மஹாசான் முஸ்தாபா கூறினார். சுல்தான் முகமட் V மேலும் பல கவர்ச்சியான DDD பதிவு எண்களை வாங்கி இருப்பதாக அவர் தெரிவித்தார்.

இதர பல பிரமுகர்களும் கவர்ச்சியான DDD பதிவு எண்களை வாங்கியுள்ளனர். மிக வும் பிரபலமான பதிவு எண் DDD 1000.

READ MORE: MALYSIA NANBAN NEWSPAPER ON 20.9.2017


தேசிய விருது வென்ற சுட்டி ஸ்டாரின் ஆசையை நிறைவேற்றிய விஜய்!

குஞ்சு தெய்வம் என்ற மலையாளப் படம் மூலம் அனைவரது கவனத்தையும் ஈர்த்தவர் சுட்டி ஸ்டார் ஆதிஷ் பிரவீன். இந்தப் படத்துக்காக, அண்மையில் அவருக்கு, சிறந்த குழந்தை நட்சத்திரத்துக்கான தேசிய விருது அறிவிக்கப்பட்டது. மலையாள சினிமாவில் நடித்தாலும், ஆதிஷ் பக்கா விஜய் வெறியர். தேசிய விருது வழங்கப்பட்ட பிறகு கூட, இந்த விருதை விட, நடிகர் விஜய்யை சந்திக்க வேண்டும் என்று ஆதிஷ் தெரிவித்தார். இதையடுத்து, ஆதிஷ் குறித்து, விஜய்யின் கவனத்துக்கு எடுத்து செல்லப்பட்டது.இந்நிலையில், விஜய் தனது ஈ.சி.ஆர் கெஸ்ட் ஹவுஸ்க்கு ஆதிஷை வரவழைத்துள்ளார். நேற்று நடந்த இந்த சந்திப்பின் போது, இருவரும் நீண்ட நேரம் மலையாளத்தில் உரையாடியுள்ளனர். மேலும், செல்ஃபி புகைப்படங்களை எடுத்துக் கொண்டனர். தேசிய விருதுகளைப் போல மேலும் பல விருதுகள் பெற சுட்டி ஸ்டாருக்கு விஜய் வாழ்த்து தெரிவித்ததாக கூறப்பட்டுள்ளது. தனது நீண்ட நாள் ஆசை நிறைவேறியதால் ஆதிஷ், தற்போது செம ஹேப்பியாம். இந்த சந்திப்பின் போது, ஆதிஷின் தாய் மற்றும் கேரள மாநில விஜய் ரசிகர் மன்ற நிர்வாகிகளும் உடன் இருந்தனர்.


பாலியில் நஜீப்பிற்கு அமோக வரவேற்பு

பெட்டாலிங் ஜெயா, ஜூன் 29- நோன்புப் பெருநாளை முன்னிட்டு பொதுமக்களுக்கு விருந்து உபசரிப்பை நடத்திய பிரதமர் டத்தோஸ்ரீ நஜீப் துன் ரசாக், தனது குடும்பத்தினர் உள்ளிட்ட இதர 23 பேருடன் தற்போது இந்தோனேசியாவின் சுற்றுலா தீவான பாலியில் விடுமுறைக்கு சென்றுள்ளார். மொத்தம் 24 பேரடங்கிய சுற்றுலா குழுவினருடன் விமானம் கடந்த திங்கட்கிழமை பிற்பகலில் டென்பாசார் அனைத்துலக விமான நிலையத்தில் தரை யிறங்கியதாக ஜாகர்த்தா போஸ்ட் தகவல் வெளியிட்டுள்ளது. ஐந்து நட்சத்திர ஹோட்டல்கள் அமைந்துள்ள, நூசா டுவாவில் உள்ள செயிண்ட் ரெகிஸ் சுற்றுலா தலத்தில் அவர்கள் தங்கியிருப்பர் என்று அது தெரிவித்தது. கடந்த மார்ச் மாதம், சவூதி அரேபியாவின் மன்னர் சல்மான் அப்துல் அஜிஸ் தனது 1,500 சுற்றுப்பயணக் குழுவினருடன் இதே ஹோட்டலில் தங்கி யிருந்தார் என்பது குறிப்பிடத்தக்கது. பாலி கவர்னர் மேட் மங்கு பாஸ்திக்கா, ராணுவ தளபதி மேஜர் ஜெனரல் கொமாருடின் சிமாஞ்சுதாக், போலீஸ் தலைவர் ஜெனரல் பெட் ருஸ் ஆர்.கொலோஸ் ஆகியோர் விமான நிலையத்தில் நஜீப்பை வரவேற்றதாக அந்நாளிதழ் கூறியது. நஜீப்பும் அவரின் குடும் பத்தினரும் நாளை வெள்ளிக்கிழமை ஆஸ்திரேலியா, பெர்த் புறப் படுவார்கள் என்று எதிர்பார்க்கப்படுகிறது. விமான நிலையம் வந்த டைந்த அவர்களை மெர்சிடிஸ் பென்ஸ், டொயோட்டா கெம்ரி, டொயோட்டா கிஜாங் இனோவா, டொயோட்டா ஹைஏஸ் ஆகி யன அடங்கிய 11 வாகனங்களில் ஹோட்டலுக்கு அழைத்துச் செல்லப்பட்டனர் என்று மெட்ரோ டிவி அறிவித்தது.


மோசமான நிலையில் சிம்பாங் அம்பாட் சாலை: மக்கள் அவதி

(பி.ஏ.கந்தையா) ஊத்தான் மெலிந்தாங்,

ஊத்தான் மெலிந்தாங், சிம்பாங் அம்பாட் வட்டாரத்தில் சாலை போக்குவரத்து வசதிகள் நாளுக்கு நாள் மோச மடைந்து வருவதாக பிகேஆர் கட்சியின் மூத்த தலைவர்களில் ஒருவரான மனோகரன், ஊத்தான் மெலிந்தாங் வட்டார இந்திய கிராமத் தலைவர் அருட்பிரகாசம், தொகுதி பிகேஆர் கட்சியின் இளைஞர் பகுதி துணைத்தலை வர் மோகன் ராவ் ஆகிய மூவரும் கூட்டாக விடுத்துள்ள அறிக்கையில் தெரிவித்துள்ளனர்.

Read More: Malaysia Nanban Tamil Daily on 24.5.2019


எந்தெந்த கிழமையில் எந்த கடவுளை வணங்குவது சிறந்த பலனை தரும்

ஞாயிறு : கண்ணுக்குத் தெரிந்த கடவுளான சூரியனை வணங்க ஏதுவான நாள். ஆதித்ய ஹ்ருதயம் ஸ்லோகம் சொல்லி வணங்கலாம். திங்கள் : சிவாலய தரிசனம் நன்மை தரும். தேவாரம், திருவாசகம், அபிராமி அந்தாதி பாடல்களைக் கொண்டு அம்பிகையையும், சிவபெருமானையும் வழிபடுவது நல்லது. செவ்வாய் : சுப்ரமணிய ஸ்வாமி ஆலயத்தில் ஆறு விளக்குகள் ஏற்றி வழிபடுவதால் நினைத்தது நடக்கும். எதிரிகள் காணாமல் போவார்கள். கந்தசஷ்டி கவசம் படிப்பதும் நன்மை தரும். புதன் : பெருமாளை சேவிப்பது நன்மை தரும். துளசிமாடத்திற்கு பூஜை செய்ய உகந்த நாள். விஷ்ணு சஹஸ்ரநாமம், நாலாயிர திவ்யபிரபந்த பாடல்களைப் படிப்பதும் நன்மை தரும். வியாழன் : நாம் குருவாக எண்ணும் மகான்களைப் போற்றுவதற்கு உகந்த நாள். சாயிபாபா, ராகவேந்திரர், ராமானுஜர் போன்ற மகான் களை ஆராதனை செய்ய உகந்த நாள் பகவத்கீதையைப் பொருள் புரிந்து படிப்பது நன்மை தரும். வெள்ளி : மஹாலக்ஷ்மி வழிபாடு நன்மைதரும். கோபூஜை செய்வது, பஞ்சமுக குத்துவிளக்கினை ஏற்றி வைத்து பூஜிப்பது மிகவும் விசேஷம். அம்பிகையின் ஆலயங்களை தரிசிப்பது நன்மை தரும். மஹாலக்ஷ்மி ஸ்தோத்ரம், மஹிஷாசுரமர்த்தினி ஸ்தோத்ரம், அன்னபூர்ணா அஷ்டகம் ஆகியவற்றைப் படிப்பதும் நல்லது.


ஓபிஎஸ் மீது கடும் காட்டத்தில் போயஸ் கார்டன்.......

சென்னை: அதிமுக பொதுச்செயலர் பதவியை கைப்பற்றிய பின்னரும்கூட தம்மை எதுவும் கலந்து ஆலோசிக்காமல் சுதந்திரமாக செயல்படுகிறார் முதல்வர் ஓ. பன்னீர்செல்வம் என சசிகலா தரப்பு அதிருப்தியில் இருப்பதாக போயஸ் கார்டன் வட்டாரங்கள் தெரிவிக்கின்றன. அதிமுக பொதுச்செயலர் நாற்காலியில் அமர்ந்த சசிகலா, முதல்வர் பதவிக்கு அடிபோட்டார். ஆனால் மத்திய அரசு சசிகலா வசம் தமிழக அரசு நிர்வாகம் போவதை விரும்பவில்லை. இதனால் முதல்வர் ஓ. பன்னீர்செல்வத்தை டெல்லிக்கு வரவழைத்து 'சுதந்திரமாக' செயல்படுங்கள் என பிரதமர் மோடி அறிவுறுத்தினார். இதையடுத்து சசிகலாவின் போயஸ் கார்டன் பக்கம் ஒரு வாரம் போகாமலேயே இருந்தார் ஓபிஎஸ். பின்னர் ஓ. பன்னீர்செல்வத்தை வரவழைத்து அவரிடம் இருந்து ராஜினாமா கடிதத்தையும் மன்னார்குடி கோஷ்டி வாங்கி வைத்துக் கொண்டது. முதல்வர் ஓ. பன்னீர்செல்வத்துக்கு போட்டியாக சசிகலாவும் அறிக்கைகளை வெளியிட்டு வருகிறார். ஒருகட்டத்தில் தம்முடைய அறிக்கைதான் முதலில் போக வேண்டும் என்றெல்லாம் கூட சசிகலா உத்தரவு பிறப்பித்தும் பார்த்தாராம். ஆனால் அதைபற்றியெல்லாம் கண்டுகொள்ளாமல் ஓபிஎஸ் தாம் ஒரு முதல்வர் என்பதை நிரூபிக்கும் வகையில் சுதந்திரமாக செயல்பட்டு வருகிறார். கிருஷ்ணா நதிநீர் பிரச்சனைக்காக ஆந்திரா முதல்வர் சந்திரபாபு நாயுடுவை சந்திக்கப் போகும் விஷயத்தை கூட சசிகலாவுக்கு தெரிவிக்கவில்லையாம் முதல்வர் ஓபிஎஸ். கட்சியின் பொதுச்செயலர் பதவிக்கு வந்த பின்னரும் கூட இப்படி ஓபிஎஸ் தம்மை கண்டு கொள்ளாமல் இருப்பதால் சசிகலா மற்றும் மன்னார்குடி கோஷ்டியால் ஏற்றுக் கொள்ளவே முடியவில்லையாம்.


ஜல்லிக்கட்டு தடையினால் திணறும் தமிழகம்

சென்னை, ஜன. 19- ஜல்லிக்கட்டை நடத்தக்கோரி தமிழகத்தில் நான்காவது நாளாக போராட்டம் வெடித்துள்ளது. சீறும் காளையர்களாக லட்சக்கணக்கான மாணவர் சக்தி ஒன்று திரண்டுள்ளது. ஆதாயம் தேட வந்த நடிகர்களும் அரசியல்வாதிகளும் ஓட, ஓட விரட்டி அடிக்கப்பட்டனர். கடுங்குளிரிலும் கட்டுக்கடங்காத போராட்டம், போர் களமாக மாறியிருப்பதால் போலீசாரால் சமாளிக்க முடியாமல் திணறுகிறது தமிழகம். இன்னும் இரண்டு நாட்களில் பதில் தெரியாவிட்டால் குடியரசு தினம் கருப்பு தினமாக மாறும். ஆதார் அட்டை திருப்பி ஒப்படைக்கப்படும் என்று மாணவர்கள் எச்சரித்து இருப்பது தமிழக அரசை தலைக்குனிய வைத்துள்ளது. *குடியரசு தினத்தை கருப்பு தினமாக அனுசரிப்போம்- ஆதார் அட்டையை ஒப்படைப்போம்- மாணவர்கள் எச்சரிக்கை! *வரலாறு படைக்கும் ஜல்லிக்கட்டு போராட்டம்- களம் குதித்த லட்சக்கணக்கான கல்லூரி மாணவர்கள்! *தமிழக இளைஞர்களின் வரலாறு காணாத பேரெழுச்சி...தமிழக அரசே! வேடிக்கை பார்ப்பது வெட்கமில்லையா? *மெரினா கடற்கரையில் கொந்தளிக்கும் லட்சம் மாணவர்கள் - போக்குவரத்து ஸ்தம்பிப்பு! *ஜல்லிக்கட்டு.. அமைதியாக போராடிய சென்னை மாணவர்கள் மீது போலீஸ் தடியடி- போர்க்களமானது ஓ.எம்.ஆர் சாலை *அலை கடலென அணி அணியாய் பொங்கும் மாணவர் கூட்டம் - கொந்தளிக்கும் மெரினா போராட்டம் *டிவி பார்த்துட்டு இருக்க முடியல. அதான் கௌம்பி வந்துட்டோம்! - அலங்காநல்லூர் போராட்டத்தில் பெண்கள்


பேருந்து கவிழ்ந்து 20 பேர் பலி?

கர்நாடக மாவட்டம், மாண்டியாவில் பேருந்து கவிழ்ந்து 20 பேர் இருந்துள்ளதாக செய்திகள் வந்துள்ளன.

கர்நாடக மாநிலம் மாண்டியாவில் பாண்டவபுரம் அருகில் பேருந்து கால்வாயில் கவிழ்ந்து விபத்துக்குள்ளாகியது. இந்த கோரா விபத்தில் 20 பேர் உயிரழிந்திருக்கலாம் என தகவல்கள் வந்துள்ளன. அதில்  பள்ளி குழந்தைகள் 3 பேர் உயிரிழந்துள்ளதாகவும் செய்திகள் வந்துள்ளது. விபத்துக்குள்ளான பேருந்தில் பள்ளி மாணவர்கள் இருந்தனர் என்பது குறிப்பிடத்தக்கது.


ஒரே மரத்தில் 40 வகையான பழங்கள்: விஞ்ஞானி சாதனை

ஒரே மரத்தில் 40 வகையான பழங்களை உருவாக்கி அமெரிக்க விஞ்ஞானி சாதனை படைத்துள்ளார்.

அமெரிக்காவில் உள்ள சைராகஸ் பல்கலை கழகத்தில் விஞ்ஞானி சாம் வான் அகேன் தாவரவியல் பேராசிரியராக உள்ளார். இவர் மரத்தில் பல்வேறு வகையான பழங்களை உருவாக்கும் முயற்சியில் நீண்ட நாடட்களாக ஈடுபட்டு வந்தார்.

இந்த முயற்சியின் படி ஒரே மரத்தில் பல்வேறு மரங்களின் தண்டுகளை படிப்படியாக இணைத்தும், சில மாற்றங்களை செய்தும் வளர்த்தார்.
தற்போது அந்த மரத்தில் 40 வகையான பழங்கள் காய்த்துள்ளன.

இந்தக் காட்சி அங்குள்ள மக்களை வியப்பில் ஆழ்த்தியுள்ளது. அந்த மரம் அனைவரையும் கவரும் வண்ணம் காட்சியளிக்கிறது.

இது குறித்து சாம் வான் அகேன் கூறுகையில், “என்னுடைய ஆராய்ச்சியின் பயனாக, இந்த மரத்தைக் குளிர்காலத்தில் பார்ப்பவர்களுக்கு செம்பழுப்பு, ஊதா மற்றும் வெள்ளை என வானவில்லை போல் காட்சியளிக்கும்.

கோடை காலத்தில் பல்சுவை கொண்ட பழங்களைக் கொடுக்கும், இதுபோன்ற தாவர ஆராய்ச்சியை, தான் இனி தொடர்ந்து மேற்கொள்ள உள்ளதாகவும் தெரிவித்துள்ளார்.


நிலநடுக்கத்தால் பாதிக்கப்பட்டவர்களுக்கு தனது ஒரு மாத சம்பளத்தை வழங்கினார் நரேந்திர மோடி

நிலநடுக்கத்தால் இந்தியாவின் வட மாநிலங்களில் பாதிக்கப்பட்டவர்களுக்கு, பிரதமர் நரேந்திர மோடி தனது ஒருமாத சம்பளத்தை வழங்கினார்.

கடந்த சனிக்கிழமை நேபாளத்தை மையமாகக் கொண்டு ஏற்பட்ட நிலநடுக்கம் ரிக்டர் அளவில் 7.9 ஆகப் பதிவானது. இந்த மோசமான நில நடுக்கத்தின் தாக்கம் இந்தியாவிலும் உணரப்பட்டது.

இந்த நிலநடுக்கத்தால், வட மாநிலங்களில் 72 பேர் உயிரிழந்தனர். இதில் பாதிக்கப்பட்டவர்களுக்கு உதவுவதற்காக, பல்வேறு தரப்பில் இருந்தும் நிதியுதவிகள் குவிந்து வருகின்றது.

இந்நிலையில், பிரதமர் நரேந்திர மோடி, நேற்று தனது ஒரு மாத சம்பளத்தை, பிரதமர் தேசிய நிவாரண நிதிக்கு, நன்கொடையாக வழங்கியுள்ளார்.

நாடாளுமன்ற உறுப்பினர்கள் அனைவரும் ஏற்கனவே தங்களின் ஒரு மாத ஊதியத்தை, நன்கொடையாக வழங்கியுள்ளது குறிப்பிடத்தக்கது.

இந்நிலையில், இந்த நில நடுக்கத்திற்கு நேபாளத்தில் உயிரிழந்தவர்களின் எண்ணிக்கை 4000 ஐ தாண்டியுள்ளது. இந்த எண்ணிக்கை அதிகரிக்கக் கூடும் என்று தகவல்கள் வெளியாகியுள்ளன என்பது குறிப்பிடத்தக்கது.


கமல்–சுப்பிரமணிய சாமி மோதல்!

சமீப காலமாக அரசியல் அரங்கில் அனல் கிளப்பி வரும் ஒரே நடிகரான கமல் ஹாஸனை 'பொர்க்கி' புகழ் சுப்பிரமணிய சாமி கடும் வார்த்தைகளால் திட்டியுள்ளது அதிர்ச்சியை அளித்துள்ளது. குறைந்தபட்ச அரசியல் நாகரீகம் கூட இல்லாமல் கமல் ஹாஸனை, 'முதுகெலும்பில்லாத முட்டாள்' என்று ட்விட்டரில் திட்டியுள்ளார் சுப்பிரமணிய சாமி. ஜல்லிக்கட்டு போராட்ட நேரத்தில் தமிழர்களை 'பொறுக்கிகள்' எனத் தொடர்ந்து திட்டி வந்தார் சு சாமி. இதைக் கண்டித்து ட்விட் போட்டிருந்தார் கமல் ஹாஸன். பதிலுக்கு கமல் ஹாஸனையும் 'பொர்க்கி' என்று குறிப் பிட்டார் சாமி. இதற்கு பதிலளித்த கமல், 'சாமியின் கேவலமான பதிவுகளுக்கு பதில் தர விரும்பவில்லை. காம ராஜ், அண்ணா & ராஜாஜி எல்லாம் நீ சொன்ன 'பொர்க்கி' இனத்தில் இணையற்ற தலைவர்கள். மோதி மிதித்து விடு பாப்பா..' என்று கூறியிருந்தார். இப்போது மீண்டும் கமலை வம்புக்கு இழுத்துள்ளார் சு சாமி. அவரது ட்விட்டரில் ஒருவர், "எப்படியாவது கமல் ஹாஸனை சமாதானப்படுத்தி பாஜகவில் இணைத்துவிடுங்கள்.அவரைப் போன்ற ஒருவர் அக்கட்சிக்குத் தேவை", என்று வேண்டுகோள் விடுத்திருந்தார். இதற்கு பதிலளித்துள்ள சு சாமி, "எனக்கு பாஜக பற்றி எதுவும் தெரியாது. ஆனால் கமல் ஹாஸன் என்ற முதுகெலும்பில்லாத கோழையை, சுயதம்பட்ட முட்டாளை கடுமையாக எதிர்க்கிறேன்," என்று கூறியுள்ளார். சு சாமியின் இந்த பதில் கட்சி பேதம் தாண்டி பலரையும் அதிர்ச்சிக்குள்ளாக்கியுள்ளது.


சிறுமி லாரணியா மரணம் விவகாரம்! மருத்துவமனை விளக்கத்தை ஏற்கமுடியாது!

கிள்ளான் பெரிய மருத்துவமனையில் கடந்த திங்கட் கிழமை மரணமடைந்ததாகக் கூறப்படும் ஐந்து வயது சிறுமி லாரணியாவில் பெர்ட் மரணம் தொடர்பில் அம்மருத்துவமனை வெளியிட்டுள்ள அச்சிறுமியின் மரணம் பற்றிய அறிக்கையில் முரணான தகவல்கள் உள்ளதாகவும், அதில் உண்மை கிடையாது என்றும் லாரணியா வின் குடும்பத்தினர் தெரிவித்துள்ளனர். நேற்று முன்தினம் பத்திரிகை வாயிலாக அம்மருத்துவமனையின் மருத்துவர் ஒருவர் அளித்திருக்கும் விளக்கம் உண்மையற்றது என்று லாரணியா வின் சித்தப்பா டேவிட் ( வயது 38) கூறினார்.மருத்துவமனையில் லாரணி யாவை சேர்ப்பதற்காக கொண்டு வரப்பட்ட வழியிலேயே அவர் இறந்து விட்டார் என மருத்துவர் கூறுவது உண்மைக்கு முரணாக உள்ளது என்று அவர் தெரிவித்தார். மருத்துவமனை அவசரப்பிரிவில் குழந்தையை சேர்க்கும்போது அவர் உயிருடன் இருந்தார் என்றும் அங்கு அவருக்கு உடனடியாக பெம்பெர்ஸ் மாற்றப் பட்டது என்றும் அங்கு சிபிஆர் (இககீ) முதலுதவி செய்யப்பட்டது என்றும் அவர் சொன்னார். அப்படி இறந்திருந்தால் எதற்காக அந்த முதலுதவி செய்யப் பட்டது என்றும் அவர் கேள்வி எழுப்பினார். நேற்று இங்குள்ள வட கிள்ளான் போலீஸ் நிலையத்தில் இது தொடர்பாக மருத்து வமனைக்கு எதிராக போலீஸ் புகாரை செய்த பின்னர் அவர் இதனை கூறினார். சிறுமி லாரணியா மரணம் தொடர்பில் தெளிவான விசாரணை தேவை என்று அவர் தெரிவித்தார்.இதனிடையே தன் மகள் லாரணியா மரணம் தொடர்பில் உண்மை விளக்கம் வேண்டும் என்று லாரணியாவின் தாயார் பிரேம்ஸ்ரீ புஸ்பநாதன் கேட்டுக் கொண்டார். இவ்விவகாரத்தில் மருத்துவமனையும் சுகாதார அமைச்சும் உண்மையை தெரிவிக்க வேண்டும் என அவர் நினைவுறுத்தினார். இதில் தெளிவான விசாரணை நடத்தப்பட வேண்டுமென அவர் போலீஸ் தரப்பையும் கேட்டுக் கொண்டார்.


இந்தோனேசியாவில் லயன் ஏர் விமானம் கடலில் மூழ்கியது.

ஜாகர்த்தா,

டென்பாசாரி லிருந்து (பாலி) ஜாகர்த்தா வந்தடைந்து, பிறகு அங்கிருந்து 189 பயணி களுடன் பங்கால் பினாங் தீவை நோக்கி புறப்பட்ட லயன் ஏர் போயிங் 737 ஜெட் விமானம் 13-ஆவது நிமிடத்தில் ஜாவா கடலில் விழுந்து மூழ்கியது. சுமார் 35 மீட்டர் கடலுக்கடியிலிருந்து பலியானவர்களில் சிலரின் உடல் பாகங்களை மீட்புப் பணியினர் மீட்டுள்ளவேளையில் இச்சம்பவத்தில் யாரும் உயிருடன் இருக்க சாத்தியமில்லை என்று இந்தோனேசியா அறிவித்துள்ளது.

Read More: Malaysia Nanban Tamil Daily on 30.10.2018


`லஞ்சத்துக்கு நாய் மாதிரி ஏன் அலையிறீங்க' - நடுரோட்டில் போக்குவரத்து போலீஸை கலங்கடித்த வாலிபர்கள்

சென்னை வேளச்சேரி 200 அடி சாலையில் போக்குவரத்து போலீஸாருடன் இளைஞர்கள் சிலர் கடும் வாக்குவாதத்தில் ஈடுபடுகின்றனர். அந்த வீடியோ சமூக வலைதளத்தில் வைரலாகிவருகிறது.

சமூக வலைதளத்தில் போக்குவரத்து போலீஸாருடன் இளைஞர்கள் சிலர் வாக்குவாதத்தில் ஈடுபடும் வீடியோ வைரலாகிவருகிறது. சினிமாவில் வரும்காட்சிகளைப் போல போக்குவரத்து போலீஸாரின் கைகளை மடக்கிப்பிடிக்கிறார் ஓர் இளைஞர். இளைஞரிடம் சிக்கிய போலீஸாரை, சக போலீஸார் மீட்கின்றனர். அடுத்து, போக்குவரத்து போலீஸாரிடம் இளைஞர்கள் தகராறு செய்கின்றனர். அந்த வீடியோவில், `போலீஸாரிடம் தகராறு செய்பவர்கள், எதற்கு நீங்கள் அடிக்கிறீர்கள், சம்பளம் வாங்கும் நீங்கள் எதற்காக லஞ்சம் வாங்குகிறீர்கள், லஞ்சம் வாங்க ஏன் நாய் மாதிரி அலைகிறீர்கள் என்று பேசும் ஆடியோ தெளிவாகக் கேட்கிறது. அதற்கு, போலீஸார், கலைந்து செல்லுங்கள்' என்று சொல்கின்றனர்.

ஒரு நிமிடம் 24 நொடிகள் ஓடக்கூடிய இந்த வீடியோ குறித்து விசாரித்தோம். வீடியோவில் உள்ள இடம், சென்னை வேளச்சேரி 200 அடி சாலை. நேற்று மாலைதான் இந்தச் சம்பவம் நடந்துள்ளது தெரியவந்தது. இதனால் வீடியோவில் இருப்பவர்கள் வேளச்சேரி போக்குவரத்து போலீஸார் என்று தெரியவந்தது. இளைஞரிடம் சிக்கியது வேளச்சேரி போக்குவரத்துப்பிரிவு சப்-இன்ஸ்பெக்டர் என்பது தெரிந்தது.

இதுகுறித்து கூடுதல் கமிஷனர் (போக்குவரத்து) அருணிடம் கேட்டதற்கு, ``அந்த வீடியோவில் உள்ள இளைஞர்களில் ஒருவர், ஹெல்மெட் அணியாமல் அந்தப் பகுதியில் சென்றுள்ளார். இதைப்பார்த்த சப் இன்ஸ்பெக்டர் ஒருவர், அந்த இளைஞருக்கு அபராதம் விதித்துள்ளார். அந்த ரசீதை இளைஞர் கிழித்தெறிந்ததோடு தேவையில்லாமல் போலீஸாருடன் வாக்குவாதத்தில் ஈடுபட்டுள்ளார்.

அவர்களை போலீஸார் சமரசப்படுத்தியபோதும் இளைஞர்களில் சிலர் அநாகரிகமாக நடந்துள்ளனர். மேலும், நடந்த சம்பவத்தை வீடியோவாகப் பதிவு செய்து போலீஸாருக்கு களங்கம் ஏற்படுத்தும் வகையில் வெளியிடப்பட்டுள்ளது. இந்தச் சம்பவம் தொடர்பாக விசாரணை நடந்துவருகிறது. விசார ணைக்குப் பிறகு தவறு செய்தவர்கள் மீது நடவடிக்கை எடுக்கப்படும்" என்றார்.


துரைமுருகன் சவால்... ஜெயக்குமார் பதில்...

சூலூர் சட்டமன்றத் தொகுதி இடைத்தேர்தல் வரும் மே 19ஆ தேதி நடைபெற உள்ளது. திமுக வேட்பாளராக பொங்களூர் பழனிசாமி போட்டியிடுகிறார். இந்த நிலையில் திமுக மற்றும் கூட்டணி கட்சிகளின் பிரதிநிதிகள் கலந்து கொண்ட கூட்டம் சூலூரில் ஞாயிற்றுக்கிழமை நடைபெற்றது. இதில் திமுக பொருளாளர் துரைமுருகன் கலந்து கொண்டு பேசினார்.

அப்போது, ''திருப்பரங்குன்றம், ஒட்டப்பிடாரம், அரவாக்குறிச்சி ஆகிய மூன்று தொகுதிகளில், எழுதி வைத்துக்கொள்ளுங்கள் நூற்றுக்கு நூறு திமுக வெற்றிபெறும். சூலூரையும் ஜெயித்து கொடுங்கள். 25 நாட்களுக்குள் இந்த ஆட்சியை மாற்றிக்கொடுக்கும் பொறுப்பை நான் ஏற்றுக்கொள்கிறேன்''. இவ்வாறு பேசினார்.

இந்த நிலையில் சென்னை விமான நிலையத்தில் அமைச்சர் ஜெயக்குமார் செய்தியாளர்கள் சந்தித்தனர். அப்போது துரைமுருகன் பேச்சு குறித்த கேள்விக்கு, ''வரும் ஜீன் மாதம் திமுக ஆட்சி அமைக்கப்போவதாக துரைமுருகன் கூறுவது அவரது கற்பனை. வருகிற ஜூன் அல்ல, 2021 ஜூன் வந்தால் கூட அதிமுகதான் ஆட்சியில் நீடிக்கும்'' என்று பதில் அளித்தார்.


கனிமொழிக்கு அமைச்சர் பதவி உறுதி!

இந்தியா முழுவதும் 7 கட்டமாக தேர்தல் நடந்து முடிந்தது.இந்த நிலையில் மே 19ஆம் தேதி இறுதி கட்ட தேர்தல் முடிந்த சில நிமிடங்களில் தேர்தலுக்கு பிந்தைய கருத்துக்கணிப்பில் மத்தியில் பாஜக அணிக்கு வெற்றி வாய்ப்பு இருப்பதாகவும்,மாநிலத்தில் திமுக அணிக்கு பெரும்பான்மை கிடைக்கும் என்று கூறினார்கள்.ஆனால் அரசியல் பார்வையாளர்கள் மத்தியில் தொங்கு பாராளுமன்றம் அமைவதற்கு வாய்ப்பு இருப்பதாக கூறப்படுகிறது.இந்த நிலையில் தெலுங்கானா மாநில முதல்வர் சந்திரசேகர்ராவ் மூன்றாவது அணி அமைக்கும் முயற்சியில் அணைத்து மாநில முதல்வர்களையும் சந்தித்து வந்தார்.

ஒரு வேளை பாஜக, காங்கிரஸ் அல்லாத மூன்றாவது அணி ஆட்சி அமைத்தால் கனிமொழிக்கு துணை பிரதமர் பதவி கிடைக்க வாய்ப்பு இருப்பதாக சொல்லப்படுகிறது. மேலும் மத்தியில் காங்கிரஸ் ஆட்சி வந்தாலும் கனிமொழிக்கு  முக்கியத்துவம் வாய்ந்த அமைச்சர் பதவி கிடைக்கும் என்று அரசியல் வட்டாரங்கள் தெரிவிக்கின்றனர்.

இந்த நாடாளுமன்ற தேர்தலில் திமுக கூட்டணி  35 தொகுதிகளுக்கு மேல் வெற்றி பெரும்  என்று எதிர்பார்க்கப்படுவதால் கனிமொழி, தயாநிதி மாறன், டி.ஆர்.பாலு,ஆ,ராசா உள்பட சுமார் 7 கேபினட் அமைச்சர் பதவி கிடைக்க வாய்ப்பு இருப்பதாக கருதப்படுகிறது. பாஜக ஆட்சி அமைக்க திமுகவின் ஆத ரவு தேவைப்பட்டால் திமுக சார்பாக ஒரு சில நிபந்தனையுடன் ஆதரவு கொடுக்க முன்வந்தால் திமுகவிற்கு அமைச்சர் பதவி கொடுக்கவும் பாஜக தயா ராக உள்ளதாக  அரசியல் வட்டாரங்கள் கூறி வருகின்றனர்.


ஆகஸ்ட் 17 முதல் இந்தியாவில் ஹவாய் பி9 ஸ்மார்ட்போன்

இந்த இரண்டு ஸ்மார்ட்ஃபோன்களிலும் மிகப்பெரிய சிறப்பம்சமாக பழம்பெரும் கேமரா தயாரிப்பாளரான லைகா உடன் இணைந்து செய்யப்பட்ட ஒரு இரட்டை பின்புற கேமரா அமைப்பு இடம்பெறுகின்றன. ஏற்கனவே இந்த இரண்டு ஸ்மார்ட்போன்களை பற்றி கடந்த ஏப்ரல் மாதம் குறிப்பிட்டுள்ளது குறிப்பிடத்தக்கது. டூயல் லென்ஸ் கேமரா என்று அழைக்கக்கூடிய ஹவாய் பி9, ஹவாய் பி9 பிளஸ் ஸ்மார்ட்போன்களில் இரண்டு 12 மெகாபிக்சல் சென்சார்கள் கொண்டுள்ளது. டூயல் லென்ஸ் கேமராவில் f/2.2 அபெர்ச்சர் உள்ளடக்கியுள்ளது. இரண்டு ஸ்மார்ட்ஃபோன்களிலும் 8 மெகாபிக்சல் முன் எதிர்கொள்ளும் கேமரா கொண்டுள்ளது. இந்த இரண்டு ஸ்மார்ட்ஃபோன்களும் இடையே சில வேறுபாடுகள் உள்ளன. அதாவது, பேட்டரி, டிஸ்ப்ளே அளவு மற்றும் வகை, உள்ளடங்கிய சேமிப்பு மற்றும் நினைவகம் ஆகும். ஹவாய் பி9 ஸ்மார்ட்போனில் 423ppi பிக்சல் அடர்த்தி மற்றும் 1080x1920 பிக்சல்கள் தீர்மானம் கொண்ட 5.2 இன்ச் முழு ஹச்டி ஐபிஎஸ் எல்சிடி டிஸ்ப்ளே இடம்பெறுகிறது. ஹவாய் பி9 பிளஸ் ஸ்மார்ட்போனில் 1080x1920 பிக்சல்கள் தீர்மானம் கொண்ட 5.5 இன்ச் முழு ஹச்டி சூப்பர் Amoled டிஸ்ப்ளே மற்றும் இன்கார்பரேட் பிரஸ் டச் ப்ரெஷர் சென்சிடிவ் டெக்னாலஜி இடம்பெறுகிறது. ஹவாய் பி9 ஸ்மார்ட்போனில் 3ஜிபி ரேம், 32ஜிபி உள்ளடங்கிய சேமிப்பு மற்றும் 4ஜிபி ரேம், 64ஜிபி உள்ளடங்கிய சேமிப்பு ஆகிய இரண்டு வகைகளிலும் கிடைக்கும். ஹவாய் பி9 ஸ்மார்ட்போனில் 3000mAh பேட்டரி திறன் மற்றும் ஹவாய் பி9 பிளஸ் ஸ்மார்ட்போனில் 3400mAh பேட்டரி திறன் மூலம் இயக்கப்படுகிறது.


உடல் பருமன் பிரச்சினை! தென்கிழக்காசிய நாடுகளில் மலேசியா முதலிடம்?

கோலாலம்பூர் தென்கிழக்காசிய நாடுகளில் உடல் பருமன் பிரச்சினை அதிகமாக நிலவும் நாடாக மலேசியா அடையாளம் காணப்பட்டுள்ளது. ஆசியானில் உடல் பருமன் பிரச்சினையை தீர்ப்பதற்கான வழி வகைகள் மீதிலான ஆய்வின் போது இந்த உண்மை கண்டுபிடிக்கப் பட்டுள்ளது. மலேசியா, சிங்கப்பூர், இந்தோனேசியா, தாய்லாந்து, பிலிப்பைன்ஸ், வியட்நாம் ஆகிய நாடுகளில் இந்த ஆய்வு மேற்கொள்ளப்பட்டது. மலேசியாவில் உடல் பருமன் பிரச்சினை 13.3 விழுக்காடும் கூடுதல் எடை பிரச்சினை 38.5 விழுக்காடும் நிலவுவது அந்த ஆய்வின் வழி தெரிய வரு கிறது.உடல் பருமன் பிரச்சினையில் 7 முதல் 12 வயது வரையிலான பெண் குழந்தைகள் முதலிடம் வகிக்கின்றனர். இரண்டாவது இடத்தில் 6 முதல் 11 வயது வரையிலான ஆண் பிள்ளைகள் இருப்பதாகவும் ஆய்வு குறிப்பிடுகிறது. அது மட்டுமின்றி, மலேசியாவில் 14 விழுக்காட்டினர் மட்டுமே தீவிர உடற்பயிற்சியில் ஈடுபட்டு வருகின்றனர்.மூன்றில் ஒரு பகுதியினர் உடற் பயிற் சியை செய்வதே இல்லை என்பதையும் ஆய்வு உறுதிப்படுத்துகிறது.மலேசியாவில் பல்சுவை உணவு வகைகளுக்கு பஞ்சமில்லை. இதுவே இந்த உடல் எடை பிரச்சினைக்கு முக்கியமான காரணம் என்றும் சொல்லப்படுகிறது.


இடைக்கால உள்துறை அமைச்சராக துன் மகாதீர் பொறுப்பேற்றார்.

கோலாலம்பூர்,

உள்துறை அமைச்சர் டான் ஸ்ரீ  மொகிதீன்  யாசின் மருத்துவ விடுப்பில்  இருக்கிறார். அவரின்  உள்துறை அமைச்சின் பொறுப்பை பிரதமர் துன்  டாக்டர் மகாதீர் முகமட் தற்காலிகமாக  ஏற்றுள்ளார்.

Read More: Malaysia Nanban Tamil Daily on 13.7.2018


டத்தோஸ்ரீ அன்வார் சில நாட்களில் விடுதலை செய்யப்படலாம்

கோலாலம்பூர்,

டத்தோஸ்ரீ அன்வார் இப்ராஹி மிற்கு ஒரு வாரத்திற்குள்  அரச பொது மன்னிப்பு வழங்கப்படும் என நம்புவதுடன் அவர் சில நாட்களில் விடுதலை செய்யப் படலாம் என துணைப்பிரதமர் பதவிக்கு முன்மொழியப்பட்டுள்ள அவரின் துணைவியார் டத்தோஸ்ரீ டாக்டர் வான் அஜிசா வான் இஸ்மாயில் நேற்று கூறியுள்ளார்.

Read More: Malaysia Nanban Tamil Daily on 12.5.2018


கராத்தே பயிற்சிகளில் சாதிக்கத் தூண்டுகிறது.

கராத்தே விளையாட்டின் கடுமையான பயிற்சிகள் எங்களை அவ்விளையாட்டில் சாதிக்கத் தூண்டுகிறது என்று தமிழ்ப்பள்ளி மாணவர்கள் கருத்து தெரிவித்தனர். கோல சிலாங்கூர் சுங்கை தெராப் தமிழ்ப்பள்ளியில் பயிலும் நான் கடந்த ஓராண்டுகளாக கராத்தே பயிற்சிகளை பெற்று வருகிறேன்.மாஸ்டர் சூர்யா தலைமையில் இப்பயிற்சிகள் எங்களுக்கு முற்றிலும் இலவசமாக கிடைக்கிறது. இலவசமாக பயிற்சிகள் வழங்கப்பட்டாலும் அவ்வகுப்புகளுக்கு இடை விடாமல் சென்று பயிற்சிகளை பெற்று வருகிறேன். கராத்தே விளையாட்டில் சாதிக்க வேண்டும் என்ற ஆர்வம் இப்பயிற்சிகள் மூலம் எனக்கு கிடைக்கிறது என்று 11 வயது மாணவியான ஷாலினி ராஜா கூறினார். கராத்தே விளையாட்டில் மஞ்சள் நிற பட்டையை நாங்கள் பெற்றுள்ளோம். இதற்கு எங்களின் பயிற்சியாளர்கள் வழங்கும் பயிற்சிகள் தான் முக்கிய காரணமாக உள்ளது. வரும் காலங்களில் இப்பயிற்சிகளை தொடர்ந்து பெருவதுடன் அதிக வெற்றிகளை கராத்தே விளையாட்டில் பெற வேண்டும் என்பது தான் எங்களின் நோக்கமாக உள்ளது என்று சுங்கை திங்கி தமிழ்ப்பள்ளியைச் சேர்ந்த ஜனனி சண்முகம், மகாலட்சுமி பாலசுப்பிரமணியம், மாதவன் செல்வமணி ஆகியோர் கூறினர். கராத்தே விளையாட்டில் ஆர்வம் இருந்தாலும் முன்பு அதற்கான களம் எங்களுக்கு கிடைக்கவில்லை. தற்போது அப்பயிற்சிகள் எங்களுக்கு முற்றிலும் இலவசமாக கிடைக்கிறது.இந்த வாய்ப்பைப் பயன்படுத்திக் கொண்டு கராத்தே விளையாட்டில் சாதிக்க நாங்கள் காத்திருக்கிறோம் என்று கம்போங் பாரு தமிழ்ப்பள்ளியைச் சேர்ந்த செல் வகுமார் முருகன், நைகல் கார்டன் தோட்டத் தமி ழ்ப்பள்ளியைச் சேர்ந்த ராஜ ராஜேஸ்வரி, லாடாங் மூசா தமிழ்ப்பள் ளியைச் சேர்ந்த வசீ கரன் ஆகி யோர் கூறினர். இதனிடையே பேரின்பம் மலேசியா இயக்கத்தின் முயற்சியில் கோலசிலாங் கூர் சுற்று வட்டாரத்தில் உள்ள 6 தோட்டத் தமிழ்ப்பள்ளிகளைச் சேர்ந்த 600 மாணவர்களுக்கு இலவசமாக கராத்தே வகுப்புகளை கடந்த ஓராண்டுக் காலமாக வழங்கி வருகின்றனர்.இப்பயிற்சிகளில் சிறந்து விளங்கும் 35 மாணவர் களை தேர்வுசெய்து அவர்களுக்கு மேலும் பல சிறப்பு பயிற்சிகள் வழங்கப்பட்டு வருகிறது. அவ் வகையில் அடுத்த 5 நாட்களுக்கு பத்துகேவ்ஸ் சிவா னந்தா ஆசிரமத்தில் இந்த 35 மாணவர்களும் கராத்தே பயிற்சிகளை மேற்கொள்ளவுள்ளனர். மாஸ்டர் அறிவழகன் தலைமையில் சூர்ய பிரகாஷ் ராவ், பாலசுந்தரம், ராஜேந்திர குமார், விமல் சுப்பிரமணியம், சூர்யா ஆகியோர் இம்மாணவர்களுக்கு பயிற்சிகளை வழங்கி வருகின்றனர். நேற்றைய தொடக்க விழாவில் பேரின்பம் மலேசியா இயக்கத்தின் தேசியத் தலைவர் யு. தாமோதரன், தலைமை செயலாளர் எஸ். குபேரன் ஆகியோர் கலந்து கொண்டனர் என்பது குறிப்பிடத்தக்கது.


கழுத்துவலியை தடுப்பது எப்படி?

மத்திய வயதுள்ளவர்களுக்கு இன்று அதிகம் தொல்லை தருவது கழுத்துவலி. ‘செர்விக்கல் ஸ்பாண்டி லைட்டிஸ்’ (Cervical Spondylitis) என்று மருத்துவர்கள் இதை அழைக்கிறார்கள். கால் நூற்றாண்டுக்கு முன்புவரை இந்த நோய் வயதானவர்களுக்கு மட்டுமே வருகிற நோயாக இருந்தது. இப்போதோ இது 20 வயது இளைஞனுக்கும் வருகிறது; யுவதிகளுக்கும் வருகிறது. காரணங்கள்? கழுத்துவலிக்கு முக்கியக் காரணம், கழுத்துப் பகுதியில் உள்ள தசைகள் சோர்ந்து போவதுதான். அப்போது கழுத்தை அவற்றால் தாங்கிப்பிடிக்க முடிவதில்லை. அதன் வெளிப்பாடுதான் கழுத்துவலி. அதிக சுமையைத் தலையில் தூக்குவது, நீண்ட நேரம் கழுத்தை அசைக்காமல் ஒரே நிலையில் வைத்துக் கொள்வது போன்றவை இந்த மாதிரி கழுத்துவலிக்கு அடித்தளம் அமைக்கும்.முள்ளெலும்புகளுக்கு இடையில் உள்ள ஜவ்வு தேய்ந்து போவது அல்லது விலகிவிடுவது போன்ற காரணங்களால் கழுத்துவலி வருவது அடுத்த வகை. பொதுவாக நாற்பது வயதில் இந்த ஜவ்வு தேயத்தொடங்கும். ஆனால், இப்போதோ இளம் வயதிலேயே இவை தேயத் தொடங்கிவிடுகின்றன. காரணம், இவர்கள் உட்கார்ந்து கொண்டே வேலை செய்வது இப்போது அதிமாகிவிட்டது. கம்ப்யூட்டர் முன்னால் அதிக நேரம் தொடர்ந்து வேலை செய்வதை இதற்கு உதாரணமாகச் சொல்லலாம்.


அரசியலில் கூட்டணியா? கோலாலம்பூரில் ரஜினி-கமல் ரகசிய ஆலோசனை

சென்னை,

கடந்த ஞாயிற்றுக்கிழமை நடிகர் ரஜினி அரசியல் பிரவேசத்தை அறிவித்துள்ளார். கமல்ஹாசன் கட்சி தொடங்குவார் என்று பேசப்பட்ட நிலையில் ரஜினி முந்திக் கொண்டதால் அடுத்து கமல்ஹாசன் எத்தகைய அரசியல் பிரவேசத்தை முன்னெடுத்துச் செல்வார் என்ற எதிர்பார்ப்பு எழுந்துள்ளது. கமல்ஹா சனும் ரஜினியும்  திரைத்துறையில் போட்டியாளர்களாக இருந்தாலும் தனிப்பட்ட முறையில் அவர்களுக்கிடையே நெருக்கமான நட்பு இருக்கிறது. எந்த ஒரு விஷயத்திலும் அவர்கள் இருவரும் பேசி ஆலோசனை செய்து கொள்வதை வழக்கமாக வைத்து இருக்கிறார்கள்.

ரஜினி அரசியல் கட்சி தொடங்க வேண்டும் என்று முடிவு செய்ததும் அவர் முதன் முதலில் அதுபற்றி கமல்ஹாசனிடம் தான் விவாதித்ததாக கூறப்ப டுகிறது. இந்த நிலையில் வரும் 6-ஆம்தேதி மலேசியாவில் தென்னிந்திய நடிகர் சங்கத்தின் நட்சத்திர கலை விழா நடைபெற உள்ளது. அந்த விழாவில் ரஜினி, கமல் இருவரும் பங்கேற்க உள்ளனர். ரஜினியின் அரசியல் பிரவேச அறிவிப்புக்கு பிறகு அவர்கள் இருவரும் நேரிடையாக சந்திப்பது இதுவே முதல் முறையாகும்.  அப்போது இருவரும் தனித் தனியாக அமர்ந்து தமிழக அரசியல் குறித்து பேச உள்ளனர்.

Read More: Malaysia Nanban News Paper on 3.1.2017


மெகா கூட்டணி என்று நீங்களே சொல்லிக்காதீங்க.. அதை மக்கள் சொல்லணும்

சென்னை: மெகா கூட்டணியா இல்லையா என்பதை மக்கள்தான் சொல்ல வேண்டுமே தவிர, தாங்களே சொல்லிக் கொள்ள கூடாது என்று கமல்ஹாசன் அதிமுகவை சரமாரியாக விமர்சித்துள்ளார். மேலும் தேர்தலில் போட்டியிடும் மய்ய வேட்பாளர்களின் பட்டியலை வரும் 24-ம் தேதிக்குப் பிறகு வெளியிட உள்ளதாகவும் அவர் தெரிவித்துள்ளார்.

மக்கள் நீதி மய்யம் கட்சியின் முதலாவது ஆண்டு விழாவை முன்னிட்டு சென்னை ஆழ்வார்பேட்டையில் உள்ள தலைமை அலுவலகத்தில் அக்கட்சி யின் தலைவர் கமல்ஹாசன் கட்சிக் கொடியை ஏற்றி வைத்தார். இதனையடுத்து அவர் பேசியபோது சொன்னதாவது: பல இடங்களில் கொடி ஏறிக் கொண்டிருக்கிறது. ஆனால் அதை எங்கே ஏற்ற வேண்டும் என்ற இலக்கு மக்களுக்குதான் தெரியும்.

இந்த ஓர் ஆண்டில் மக்கள் நீதி மய்யம் கட்சி நன்கு வளர்ந்துள்ளது. மக்களிடையே எங்களுக்கு நல்ல தொடர்பு ஏற்பட்டிருக்கிறது. அவர்கள் என்னை ஆசிர்வதித்து அனுப்பியிருக்கிறார்கள். இந்த மக்கள் பலம் இருப்பதால்தான் தேர்தலில் நாம் தனியே நிற்போம் என அறிவித்தேன், தனியே நிற்போம் என்றால் நான் தனித்து அல்ல.. நாம் நிற்போம்... என்பது!

மக்கள் பலம் எனக்கு உள்ளது என்பதால் கணிப்புகளை தாண்டி ஆதரவு உள்ளது, மக்கள் என் கையை பிடித்து நாடி பார்த்தில் புத்துயிர் இருப்பதால் நம்பிக்கையுடன் அனுப்பி இருக்கிறார்கள்" என்றார் கமல்ஹாசன். இதையடுத்து செய்தியாளர்களை சந்தித்து பேசியபோது கமல் சொன்னதாவது: மெகா கூட்டணி என்கிறார்கள். அது மெகா கூட்டணியா இல்லையா என்பதை மக்கள்தான் சொல்ல வேண்டும். தாங்களே சொல்லிக்கொள்ள கூடாது.

வரும் 24ம் தேதிக்கு பிறகு மய்யத்தின் வேட்பாளர்கள் பட்டியல் வெளியாகும். அதில் கண்டிப்பாக இளைஞர்களுக்கு அதிக வாய்ப்பு வழங்கப்படும். மக்கள் நலன் என்பது தான் மக்கள் நீதி மய்யத்தின் கொள்கைகள் ஆகும். கொள்கைகளை கட்டுக்கட்டாக புத்தகம் போட்டவர்கள் தற்போது அதை பறக்க விட்டு விட்டனர். கொள்கைகளை பறக்க விட்டுவிட்டு கூட்டணி பேசுகிறார்கள்" என்று கமல்ஹாசன் கடுமையாக சாடினார்.


ராகுல் காந்தி பிரதமராக வர வேண்டும்; ராகுலுக்கு ஆதரவு அளித்த மற்றொரு கட்சி தலைவர்...

பிரதமர் வேட்பாளராக ராகுல் காந்தியை கடந்த மாதம் முன்மொழிந்தார் திமுக தலைவர் ஸ்டாலின். இந்நிலையில் தற்போது கர்நாடக முதல்வரான குமாரசாமியும் ராகுல் பிரதமராக வர வேண்டும் என கூறியுள்ளார். இதுபற்றி மேலும் பேசிய அவர், 'பல மாநில தலைவர்கள் எங்கள் கூட்டணியில் இருந்தாலும் ராகுல் பிரதமராக வர வேண்டும் என எங்கள் கட்சி விரும்புகிறது.

ராகுல் அனுபவமுள்ள அரசியல்வாதியாக மாறியுள்ளார். தற்போதைய பிரதமர் மோடியை எதிர்க்கும் திறன் அவருக்கு உள்ளது. மேலும் அவர் நாட்டை சிறப்பாக வழிநடத்துவார். பிரதமர் மோடி நன்றாக பேசுகிறார், ட்வீட் போடுகிறார் ஆனால் நாட்டு வளர்ச்சியில் நான்கு ஆண்டுகளில் அவர் என்ன சாதித்துள்ளார் என கேள்வி யெழுப்பியுள்ளார்.


கஷ்டம் என்பதை உடைத்தெறியுங்கள்!

எஸ்பிஎம் தேர்விற்குப் பின்னர் படிவம் 6 இல் உயர் கல்வியை மேற்கொள்வது கஷ்டம் அல்லது கடினம் எனும் சிந்தனையை உடைத்தெறிந்ததால்தான் இன்று மலேசிய அறிவியல் பல்கலைக்கழகத்தில் (UNIVERSITI SAINS MALAYSIA-USM) பொருளாதாரத்துறையில் இளங்கலைப் பட்டப்படிப்பினை மேற் கொள்ள முடிந்ததாக விவேகத்தோடு கூறுகின்றார் கிள்ளான் சிம்பாங் லீமா தமிழ்ப்பள்ளியில் ஆரம்பக் கல்வியைத் தொடர்ந்திருக்கும் பல்கலைக்கழக மாணவியான பிரியதர்ஷினி மணிவாணன். கிள்ளான், சிம்பாங் லீமா தமிழ்ப்பள்ளியில் ஆறாண்டுக் கல்விக்குப் பின்னர் இடைநிலைப்பள்ளிக்கான கல்வியைக் கிள்ளான் ஷா பண்டாராயா இடை நிலைப்பள்ளியில் எஸ்பிஎம் தேர்விற்குப் பின்னர் எஸ்டிபிஎம் தேர்வினை எழுதும் வகையில் அதே பள்ளியில் 6 ஆம் படிவம் பயிலும் வாய்ப்பினைத் தேர்வு செய்ததாகவும் கூறுகின்றார் மலேசிய அறிவியல் பல்கலைக்கழகத்தின் பொருளாதார துறையின் இரண்டாம் ஆண்டு மாணவியான பிரிய தர்ஷினி மணிவாணன். ஓர் ஆசிரியராகப் பணியாற்றும் இவரின் தந்தை மணிவாணன், குடும்பப் பொறுப்புகளைச் சுமந்திருக்கும் தாயார் விஜயலெட்சுமி தம்பதியரின் மூன்று செல்வங்களில் இரண்டாவது பிள்ளையான பிரியதர்ஷினி மணிவாணன் தன்னுடைய பெற்றோர்களுக்கு எவ்விதமான பொருளாதாரச் சுமையையும் ஏற்படுத்தக் கூடாது என்ற எண்ணமே படிவம் 6 இல் படிப்பதற்கான உந்துதலை ஏற்படுத்தியாகக் கூறியுள்ளதை எஸ்பிஎம் தேர்வு முடிவுகளுக்காகக் காத்திருக்கும் மாணவர்கள் முழுமையாக ஆய்வு செய்ய வேண்டிய அவசியம் இருப்பதாகவே கருத வேண்டியுள்ளது. தன்னைப் போலவே தனது அண்ணனும் படிவம் 6 இல் கல்வி கற்று தற்போது பொறியியல் துறையில் மலாக்காவில் உள்ள அரசாங்க பல்கலைக் கழகத்தில் பயின்று வருவதாகக் கூறியுள்ள பிரியதர்ஷினி மணிவாணன் படிவம் 6 மிகவும் கடினம் என தனக்குள்ளேயே வட்டத்தைப் போட்டுக் கொள் வது தவிர்க்கப்பட வேண்டும் என்பதை மீண்டும் வலியுறுத்தினார். படிவம் 6இல் படிக்கும் போது ஏற்படும் அனுபவங்களும், கல்வி முறையும் நம் முடைய சிந்தனையாற்றலை மெருகூட்டுவதாக கூறியதோடு படிவம் 6 இல் போதிக்கும் ஆசிரியர்களின் செயல்பாடுகளும், வழிகாட்டிகளும் நிச்சயமாக மிகச் சிறந்த தேர்ச்சியினை எஸ்டிபிஎம் தேர்வில் பெறுவதற்கு வாய்ப்பினை உருவாக்கும் என்பதைத் தனது அனுபவத்தின் வழி பகிர்ந்து கொண்டார் பிரியதர்ஷினி மணிவாணன். ஒவ்வொரு இந்திய மாணவ மாணவிகளும் உறுதியான மனப்பான்மையோடும், தெளிவான லட்சியத்தோடும், தொடர்ச்சியான முயற்சியோடும் படிவம் 6 இல் உயர்கல்வியைத் தொடர்ந்தால் சிறந்த எதிர் காலம் நிச்சயம் அமையும் என்பதை உறுதியாக நம்புவதாகக் கூறினார் பிரியதர்ஷினி மணிவாணன்.


14 ஆவது பொதுத் தேர்தலில் இந்தியர்களின் வாக்குகள் திசைதிரும்பும்!

நெகிரி செம்பிலான் மாநில இந்தியர்களின் வாக்குகள் கணிசமாக தேசிய முன்னணிக்கு வழங்கப்பட்டிருக்கும் வேளையில் விரைவில் வரக்கூடும் என எதிர் பார்க்கப்படும் நாட்டின் 14 ஆவது பொதுத் தேர்தலில் இந்தியர்களின் வாக்குகள் தேசிய முன்னணிக்கு எதிராக பயன்படுத்தப்படுமா என்ற கேள்வியே நண்பன் குழுவிற்கு ஏற்பட்டுள்ளது. தமிழ்ப்பள்ளிகள் இந்திய சமுதாயத்தின் மொழி சார்ந்த உரிமை என்பதோடு மட்டுமல்லாமல் உணர்வுகளையும் பாதிக்கச் செய்யும் சூழலை ஏற்படுத்த வல்லது என்பதன் அடிப்படையில் மலேசியக் கல்வியமைச்சின் துணைக்கல்வியமைச்சர் டத்தோ ப.கமலநாதனின் செயல்பாடுகள் மிகப் பெரிய அதிருப்தியை ஏற்படுத்தியுள்ளதை நண்பன் குழுவால் நிரூபிக்கமுடியும். * கெய்ரோ தோட்டத் தமிழ்ப்பள்ளி * சாகா தோட்டத் தமிழ்ப்பள்ளி * ரீஜண்ட் தோட்டத் தமிழ்ப்பள்ளி ஆகிய பள்ளிகளின் கட்டுமானம் 100% பூர்த்தியடைந்து (ரீஜண்ட் தமிழ்ப்பள்ளியைத் தவிர) ஓராண்டுக்கு மேலாகியும் இன்னமும் மாணவர்கள் பயன்படுத்தாத அவலமான சூழலுக்கு யார் காரணம்? கல்வி அமைச்சு மில்லியன் கணக்கில் திட்ட மேலாண்மை ஆலோசக நிறுவனத்திற்கு (PMC) வழங்கிய பின்னரும் மேம்பாட்டுப் பணிகளில் தடங்கல்கள் ஏற்பட்டுள்ளதே ஏன்? * செயிண்ட் ஹீலியர் தோட்டத் தமிழ்ப்பள்ளி * பெர்த்தாங் தோட்டத் தமிழ்ப்பள்ளி ஆகிய இரண்டு பள்ளிகளும் கட்டிமுடிப்பதற்குள் நாட்டின் 15 ஆவது பொதுத் தேர்தலும் முடிந்து விடுமா? என்ற அச்சமே நெகிரி செம்பிலான் மாநில இந்தியர்களுக்கு ஏற்பட்டுள்ளது. கோலப்பிலா தோட்டத் தமிழ்ப்பள்ளிக்கு விடியல் வருமா? வராதா? என்பதுதான் தற்போதைய கேள்வியாகும். தமிழ்ப் பள்ளிகளின் காவலன் என மார்தட்டிக் கொள்ளும் ம.இ.கா.வினால் திட்டமிட்டபடி தமிழ்ப்பள்ளிகளின் கட்டுமானத்தினை முடிக்க வில்லை என்பதற்கான விவரங்களையாவது தருவார்களா? என எதிர்பார்ப்பது அறிவுப்பூர்வமான செயலாகவே நண்பன் குழு கருதவில்லை. இதற்கிடையே நெகிரி செம்பிலான் ம.இ.கா.வின் தொடர்புக்குழுத் தலைவர் டத்தோ எல்.மாணிக்கத்தின் செயல்பாடுகள் தமிழ்ப்பள்ளிகளுக்குச் சாத கமாக இல்லை என்பதை செயிண்ட் லியோனார்ட்ஸ் தமிழ்ப்பள்ளியின் நில விவகாரம்தொடர்பில் வெளிச்சம் போட்டுக் காட்டப்பட்டதை மாநில இந்தி யர்கள் இன்னமும் மறக்கவில்லை. தமிழ்ப்பள்ளிகளுக்கு விடியல் வேண்டுமானால் ம.இ.கா.வின் தலையீடுகள் தவிர்க்கப்பட வேண்டுமா? என்ற கேள்வியையே மாநில இந்தியர்கள் கேட்டு வருவதை நண்பன் குழு நன்கு உணர்ந்துள்ளது.


என்னை மிரட்டாதீர்.

கோலாலம்பூர்,

சரவா ரிப்போர்ட் சஞ்சிகையின் ஆசிரியர், இவ்வார தொடக்கத்தில் இங்கிலாந்து நீதிமன்றத்தில் தனக்கெதிராக கொண்டு வந்த குற்றச்சாட்டு தொடர்பில் நாட்டின் முன்னணி வழக்கறிஞரும் ஒரு போராட்டவாதியுமான டத்தோ அம்பிகா ஸ்ரீநிவாசன் நேற்று மௌனம் கலைந்தார். பிரிட்டனில் தொடுக்கப் பட்டுள்ள, அப்துல் ஹாடி அவாங் மற்றும் அந்த சஞ்சிகையின் ஆசிரியர் கிளேர் ரெவ்கேஸ்டல் பிராவ்ன் ஆகியோருக்கு இடையிலான வழக்கில் குறிப்பாக இரண்டு இடங்களில் எனது பெயர் குறிப்பிடப்பட்டுள்ளது. இங்கிலாந்து நீதிமன்றத்தில் இவ்வழக்கு விசாரணையில் இருப்பதால் இப்போதைக்கு நான் கருத்துரைக்க முடியாது என்று அம்பிகா கூறினார்.

இங்கிலாந்தில் இந்த வழக்கை முழுமையாக முன்னெடுத்திருப்பவர் ஹாடி அவாங் (பாஸ் கட்சியின் தலைவர்). அது முற்றிலும் அவருடைய உரிமை. ஆதலால், இதற்கான ஆவணங்கள், தகவல்கள் தேவை என்றால் இங்கிலாந்து நீதிமன்றத்தில்தான் அந்தக் கோரிக்கையைச் செய்ய வேண்டும். மிகவும் கடுமையான இந்த குற்றச்சாட்டுகள் குறித்து அங்குதான் எதையும் பேச முடியும். அங்குதான் இந்த விசாரணையும் நடைபெறவிருக்கிறது. இவை அனைத்தும் நடக்கவிருப்பது இங்கிலாந்தில், மலேசியாவில் அல்ல என்று அவர் கருத்துரைத்தார்.

ஆகவே, தற்காப்பு தரப்பு வழக்குப்பதிவேட்டில் இரு பத்திகளில் எனது பெயர் குறிப்பிடப்பட்டிருப்பதை வைத்து, இந்த வழக்கை தொடுத்துள்ள ஹாடி அவாங் தரப்பிலும் அவருடன் தொடர்புடையவர்களும் மலேசியாவில் ஒரு குட்டி விசாரணையை நடத்துவதை ஏற்றுக்கொள்ளவும் முடியாது, அது முறையும் ஆகாது. அது மிகவும் அசாதாரணமான ஒரு விஷயமாகும் என்று அம்பிகா வர்ணித்தார்.

Read More: Malysia Nanban News Paper on 3.11.2017


பினாங்கில் இந்துக்கள் ஈமச்சடங்கு செய்வதற்கு புதிய இடம்!

பினாங்கு மாநில இந்துக்கள் ஈமச்சடங்கு செய்வதற்கு மாநிலத்தின் தீவுப்பகுதியில் உள்ள ஜாலான் யோர்க் ஆற்றங்கரையில் புதிய இடம் அமைக்கப் படுகிறது. இன்னும் சில தினங்களில் அவ்விடத்தில் ஈமச்சடங்கு காரியங்கள் செய்வதற்கு மக்கள் அனுமதிக்கப்படுவர் என்று பினாங்கு துணை முதல்வர் டாக்டர் பி. இராமசாமி நேற்று அதிரடியாக அறிவித்துள்ளார். பினாங்கு மாநிலத்தில் கடற்கரையோரத்திலும் ஆற்றங்கரையிலும் கருமக்கிரி போன்ற ஈமச்சடங்கு செய்வதற்கு ஊராட்சிமன்ற அதிகாரிகள் தடையும் கெடுபிடியும் காட்டி வரும் வேளையில் பல்லாயிரக்கணக்கான இந்துக்கள் வாழும் பினாங்கு மாநிலத்தில் ஈமச்சடங்கு செய்வதற்கு ஒரு இடத்தைகூட மாநில அரசாங்கம் ஒதுக்கித் தராதது குறித்து கடந்த மூன்று தினங்களாக மாநில மக்களின் ஏமாற்றத்தையும் உணர்வையும் மலேசிய நண்பன் வெளிப் படுத்தி வந்தது. பினாங்கு இந்தியர்களின் பிரதிநிதியாக துணை முதல்வராக நியமிக்கப்பட்டுள்ள டாக்டர் பி. இராமசாமி, பினாங்கு இந்து அறப்பணி வாரியத்திற்கும் தலை மையேற்று இருப்பதால் இவ்விவகாரத்தில் பாராமுகமாக இருந்து வருவது ஏன் என்று மலேசிய நண்பன் குரல் எழுப்பி வந்தது. பினாங்கு மாநிலத்தில் ஆட்சி மாற்றம் தந்ததில் இந்தியர்களுக்கும் முக்கிய பங்கு உள்ளது. அதிலும் துணை முதல்வராக பொறுப்பேற்றுள்ள ஓர் இந்தியர், மாநிலத்தில் ஈமச்சடங்கு செய்வதற்கு ஒரு நிரந்தர இடத்தை ஏற்படுத்திக்கொடுக்கவில்லையென்றால் பிறகு யார்தான் ஏற்படுத்திக்கொடுக்க முடியும் என்று நண்பன் கேள்வி எழுப்பியது. இந்நிலையில் நேற்று காலையில் அதிரடியாக பினாங்கில் கொம்தார் கட்டடத்தின் 53 ஆவது மாடியில் உள்ள தனது அலுவலகத்தில் பத்திரிகையாளர் கூட்டத்தை நடத்திய டாக்டர் பி. இராமசாமி, ஜாலான் யோர்க், ஆற்றங்கரையில் ஈமச்சடங்கு செய்வதற்கு தனியிடம் ஒதுக்கப்பட்டு இருப்பதையும் இன்னும் சில தினங்களில் அதனைப் பயன்படுத்துவதற்கு அனுமதிக்கப்படும் என்றார். நான் தூங்கிக்கொண்டு இருக்கவில்லை. கடந்த 2008 முதல் மக்கள் கூட்டணி அரசாங்கம் மாநில ஆட்சியை ஏற்ற பின்னர் பினாங்கு இந்தியர்களுக்கு நான் என்ன செய்து கொண்டு இருக்கிறேன் என்பதை பினாங்கு மக்களுக்குத் தெரியும். ஈமச்சடங்கு செய்வதற்கு நிரந்தரமான ஓர் இடத்தை அமைக்க வேண்டும் என்பதில் நான் அலட்சியம் காட்டவில்லை. ஈமச்சடங்கு செய்வதற்கு பெர்மாத்தாங் பாவ் பகுதியில் ஒதுக்கப்பட்ட 2 ஏக்கர் நிலம் காணாமல் போய்விட்டது என்ற குற்றஞ்சாட்டியிருப்பது வருத்தம் அளிக்கிறது. கடந்த 2012 ஆம் ஆண்டு பினாங்கு இந்து சங்கப் பிரதிநிதிகளான எம்.பி. ஐயப்பனும், சண்முகநாதனும் மாநில முதல்வர் லிம் குவான் எங்கிடம் ஈமச்சடங்கு செய்வதற்கு நிரந்தரமாக தனியிடம் கேட்டு முறையிட்டனர். பினாங்கு இந்து அறப்பணி வாரியத்திற்கு நான் தலைமையேற்று இருந்ததால் என்னிடம் அந்தப் பொறுப்பை மாநில முதல்வர் ஒப்படைத்தாரே தவிர என்னிடம் அவர் கட்டளையிடவில்லை. அதனையொட்டி ஈமச்சடங்கு செய்வதற்கான இடத்தை அடையாளம் காணும் பணியை பினாங்கு இந்து அறப் பணி வாரியம் தொடங்கியது. முதலில் பெர்மாத்தாங் பாவ் பகுதியில் 2 ஏக்கர் நிலம் அடையாளம் காணப்பட்டது. ஆனால், அங்கு வேறு கட்டுமானப்பணிகள் மேற்கொள்ளவிருந்ததால் ஜாலான் பகான் எனும் இடத்தில் 2 ஏக்கர் நிலம் கிடைத்தது. இதனால் ஈமச்சடங்கு செய்வதற்கான ஒரு நிரந்தர இடத்தை பெறுவதிலும் அதற்கான கட்டுமானப் பணி தொடங்குவதிலும் சற்று கால தாமதம் ஏற்பட்டது. பினாங்கு தீவில் ஜாலான் யோர்க், ஆற்றங்கரையில் கட்டுமானப்பணிகள் முடிவடைந்து விட்டன. இன்னும் சில தினங்களில் அவ்விடத்தை பயன்படுத்த முடியும். அதேவேளையில் பத்து மாவுங் பகுதி கடற்கரையோரத்திலும் ஈமச்சடங்கு செய்வதற்கான ஓர் இடத்தை நிறுவுவதற்கு பணிகள் தொடங்கப் படும். அதற்கான வரைப்படமும் ஆதாரமாக எங்களிடம் உள்ளது. கடற்கரை பகுதியை பயன்படுத்த வேண்டுமானால் மத்திய அரசாங்கத்தின் அனுமதியை பெற வேண்டும். அதற்கான விண்ணப்பமும் செய்தாகிவிட்டது. மத்திய அரசின் பதிலுக்காக காத்திருக்கிறோம். பிறை பகுதியிலும் இன்னொரு இடம் அடையாளம் காணப்பட்டுள்ளது. பினாங்கில் கடற்கரையோரம் ஈமச்சடங்கு செய்வதற்கு ஓர் இடத்தை அடையாளம் காண்பது என்பது அவ்வளவு எளிதான காரியம் அல்ல. மீனவர்கள் உட்பட வட்டார பொது மக்கள் கடுமையான எதிர்ப்பை தெரிவித்து வருகின்றனர். இதன் காரணமாகவே ஈமச்சடங்குக்கான இடத்தை நிர்மாணிப்பதில் கால தாமதம் ஏற்பட்டுள்ளது என்று நேற்று சுமார் 40 நிமிடம் நடைபெற்ற செய்தியாளர்கள் கூட்டத்தில் டாக்டர் இராமசாமி விளக்கம் தந்தார். இதனிடையே கடந்த 50 ஆண்டுகளுக்கும் மேலாக பினாங்கில் இந்துக்கள் ஈமச்சடங்கு செய்வதற்கு நிரந்தரமாக தனியிடம் இல்லாமல் இருந்தது பெருங் குறையாக இருந்த போதிலும் இவ்விவகாரத்திற்கு உடனடி தீர்வு கண்ட துணை முதல்வர் இராமசாமிக்கு மாநில இந்துக்கள் தங்களின் நன்றியை தெரிவித்துக்கொள்வதாக குறிப்பிட்டுள்ளனர். ஒரு நிரந்தர இடம் என்பது மாநில இந்துக்களின் பல ஆண்டு கால போராட்டமாகும். இப்பிரச்சினை தேசிய முன்னணி காலத்திலிருந்து இன்று வரையில் நீடித்து வந்தது. தற்போது இப்பிரச்சினைக்கு தீர்வு காணப்பட்டு இருப்பது உண்மையிலே மகிழ்ச்சியை அளிக்கிறது என்று ஆலய நிர்வாகத்தினரும் பொது மக்களும் கருத்துத் தெரிவித்தனர். இந்த செய்தியாளர் கூட்டத்தில் பினாங்கு இந்து அறப்பணி வாரியத்தின் நிர்வாக இயக்குநர் இராமச்சந்திரன் மற்றும் இதர பொறுப்பாளர்களும் கலந்து கொண்டனர்.


தொகுதி தெரியாமல் தடுமாறு மஇகா

கோலாலம்பூர்,

நாடாளுமன்றம் எந்த நேரத்திலும் கலைக்கப்படலாம் என்ற நிலையில் தேசிய முன்னணி உறுப்புக்கட்சிகள் ஓரளவு தங்களது வேட்பாளர்களை தயார்ப்படுத்திவிட்டன. மஇகாவில்  மட்டும் யாருக்கு எந்த தொகுதி என்று தெரியாமல், தொகுதி ஒருங்கிணைப்பாளர் என்று முத்திரை குத்தப்பட்டு, களத்தில் இறக்கப்பட்ட பலர் தாங்கள்தான் உண்மையான வேட்பாளரா என்பது குறித்து உறுதி செய்ய முடியாமல் தடுமாறி வருகின்றனர். இந்நிலையில் பல இடங்களில் மஇகா வேட்பாளர்கள் பந்தாடப் படும் அவல நிலை நீடித்துக்கொண்டே இருக்கிறது.

Read More: Malaysia Nanban Tamil Daily on 20.3.2018


போர்க்குற்ற விசாரணையில் இலங்கையில் எவ்வித முன்னேற்றமும் இல்லை; ஐ.நா

கொழும்பு,

போர்க்குற்றங்களை இழைத்த ஸ்ரீலங்கா படையினரை நீதியின் முன் நிறுத்தும் விவவகாரத்தில் எவ்வித முன்னேற்றமும் தென்படவில்லை என  மனித உரிமைகள் மற்றும் தீவிரவாத எதிர்ப்பு தொடர்பான ஐக்கிய நாடுகள் சபையின் சிறப்பு அதிகாரி பென் எமர்சன் கருத்து வெளியிட்டுள்ளார்.

ஐ.நா தீர்மானங்களை நிறைவேற்றும் விஷயத்தில் ஸ்ரீலங்கா அரசாங்கத்தின் நடவடிக்கைகள் மந்தகதியில் உள்ளதாக, கொழும்பிலுள்ள ஐக்கிய நாடுகள் சபை ஸ்ரீலங்கா அலுவலகத்தில் இன்று பிற்பகல் இடம்பெற்ற  ஊடகவியலாளர் சந்திப்பின் போது தெரிவித்தார்.

“ஐக்கிய நாடுகள் மனித உரிமைகள் பேரவையில் தீர்மானம் நிறைவேற்றப்பட்டு இரண்டு ஆண்டுகள் கடந்துவிட்டன. அதன்பின்னர் மனித உரிமைகள் பேரவையினால் ஸ்ரீலங்காவிற்கு இரண்டு ஆண்டுகள் கால அவகாசம் வழங்கப்பட்டு,  நான்கு மாதங்கள் ஆகிவிட்டன. ஆனால் எந்த முன் னேற்றமும் ஏற்படவில்லை எனவும் வலியுறுத்தினார்.


ஆசிய விளையாட்டுப் போட்டியில் மலேசியாவுக்கு 3 ஆவது தங்கம்

ஜாகர்த்தா,

ஆசிய விளையாட்டுப் போட்டியில் போவ்லிங் போட்டியின் வாயிலாக மலேசியாவுக்கு மூன்றாவது தங்கப்ப தக்கம் கிடைத்துள்ளது.18ஆவது ஆசிய விளையாட்டுப் போட்டி இந்தோனேசியாவின் ஜாகர்த்தா, பலே ம்பாங் நகர்களில் விறுவிறுப்பாக நடைபெற்று வருகிறது.

Read More: Malaysia Nanban Tamil Daily on 28.8.2018


எஸ்கலேட்டர் படிகளில் இரண்டு வயது சிறுவனின் இரு விரல்கள் சிக்கின

எம்.கே.வள்ளுவன் ஜொகூர் பாரு, நேற்று பிற்பகல் பேரங்காடியிலுள்ள எஸ்கலேட்டர் படிகளில் இரண்டு வயது சிறுவனின் இரு விரல்கள் சிக்கிக் கொண்டு சுமார் அரை மணி நேரம் அவதிக் குள்ளானான். எனினும் பிற்பகல் 2.28 மணியளவில் நோர் முகமட் அஸ்ரியான் அப்பெண்டி எனும் அந்த சிறுவனின் விரல்கள் எஸ்கலேட்டரின் உள் பகுதியில் சிக்கிக் கொண்ட தகவலைப் பெற்ற ஜொகூர் பாரு தீயணைப்பு மீட்புத்துறையினர் சம்பவம் நடந்த இடத்திற்கு சென்றதோடு சிறுவனின் விரல் களை பாதுகாப்பாக வெளியே கொண்டு வந்தனர். இதனைத் தெரிவித்த ஜொகூர் பாரு தீயணைப்பு மீட்புத்துறையின் கமாண்டர் கைருல் அஷார் அப்துல் அஸிஸ் எஸ்கலேட்டரின் ஒரு பகுதி தட்டை அகற்றிய பின் பாதுகாப்பாக மீட்கப்பட்டதாகவும் குறிப்பிட்டார். சிறுவன் பின்னர் சிகிச்சைக்காக ஜொகூர் பாரு சுல்தானா அமீனா மருத்துவமனைக்கு அனுப்பி வைக்கப்பட்டதாகவும் அவர் தெரிவித்தார்.


18 வயதுக்கு குறைவானவர்களுக்கு ஊரடங்கு?

கிள்ளான்,

விரும்பத்தகாத நடவடிக்கைகளில் ஈடுபடுவதிலிருந்து இளையோரை பாதுகாக்கும் ஒரு நடவடிக்கையாக 18 வயதுக்கும் கீழானவர்களுக்கு ஊரடங்கு விதிக்கும் விதிமுறையை அமலாக்கம் செய்வது குறித்து அரசாங்கம் பரிசீலனை செய்து வருகிறது.இளையோர் மத்தியில் பசை நுகரும் பழக்கம் அபாயக் கட்டத்தை அடைந்திருப்பதாக புள்ளி விவரங்கள் காட்டுவதால் 18 வயதுக்கும் குறைவானவர்கள் தங்கள் வீட்டை விட்டு தனியாக வெளியேறு வதற்கு நேரக் கட்டுப்பாட்டை ....

Read More: Malaysia Nanban Tamil Daily on 18.1.2018


பிரதமர் மோடியுடன் இலங்கை வெளியுறத்துறை மந்திரி ரவி கருணாநாயகே சந்திப்பு

புதுடெல்லி அரசு முறைபயணமாக இந்தியா வந்துள்ள இலங்கை வெளியுறத்துறை மந்திரி ரவி கருணாநயகே புதுடெல்லியில் பிரதமர் மோடியை சந்தித்து பேசினார். இலங்கை வெளியுறத்துறை மந்திரியாக பொறுப்பேற்ற பின் முதல் முறையாக ரவி கருணாநாயகே இந்தியா வந்துள்ளது குறிப்பிடத்தக்கது.


நளினியை முன்கூட்டியே விடுதலை செய்ய முடியாது: தமிழக அரசு

சென்னை,

ராஜீவ் காந்தி கொலை வழக்கு உச்ச நீதிமன்றத்தில் நிலுவையில் உள்ள நிலையில் நளினியை முன்கூட்டியே விடுதலை செய்ய முடியாது என தமிழக அரசு உயர் நீதிமன்றத்தில் கூறியுள்ளது.முன்னாள் பிரதமர் ராஜீவ் காந்தி கடந்த 1991ம் ஆண்டு மே 21-ந் தேதி ஸ்ரீபெரும்புதூரில் வைத்து படுகொலை செய்யப்பட்டார். இந்த கொலை வழக்கில், நளினி, முருகன், சாந்தன், பேரறிவாளன் உட்பட 9 பேருக்கு தூக்கு தண்டனை மற்றும் ஆயுள் தண்டனை விதிக்கப்பட்டது.

நளினி, முருகன், பேரறிவாளன், சாந்தன் ஆகியோருக்கு விதிக்கப்பட்ட தூக்கு தண்டனை பின்னர் ஆயுள் தண்டனையாக மாற்றப்பட்டது.இந்த நிலையில், உயர் நீதிமன்றத்தில் நளினி சார்பில் தாக்கல் செய்யப்பட்ட மனுவில், ஆயுள் தண்டனை கைதிகளை அரசியலமைப்பு சட்டம் பிரிவு 161-ன் கீழ் முன்கூட்டியே விடுதலை செய்ய மாநில அரசுகளுக்கு முழு அதிகாரம் உள்ளது என்று சுப்ரீம் கோர்ட்டு கருத்து தெரிவித்துள்ளது.
அரசியலமைப்பு சட்டம் பிரிவு 161-ன் கீழ் என்னை முன்கூட்டியே விடுதலை செய்ய தமிழக அரசுக்கு உத்தரவிட வேண்டும் என தெரிவித்துள்ளார். இந்நிலையில், ராஜீவ் காந்தி கொலை வழக்கு உச்ச நீதிமன்றத்தில் நிலுவையில் உள்ள நிலையில் நளினியை விடுதலை செய்ய முடியாது என தமிழக அரசு உயர் நீதிமன்றத்தில் பதில் மனு தாக்கல் செய்துள்ளது.


காடுகளை அழித்து கழனியாக்கி நிலங்களை அபகரித்து விரட்டி அடிக்கும் முயற்சி ஒரு சாபக்கேடா?

கேரித்தீவு, தோட்டங்களில் குறைந்தபட்ச ஊதியத்திற்காக இரத்தம் சிந்தி வேலை செய்த சிலாங்கூர் கேரித்தீவு தோட்டப்பாட்டாளிகள் தங்களின் குடும்பத்தை வழி நடத்தும் நோக்கில் கூடுதல் வருவாய் தேடி இரவு பகல் பாராமல் உழைத்ததுடன் அங்குள்ள காடுகளை அழித்து கழனியாக்கி பயிரிட்டு அதன் பலனை அனுபவிக்கும் வேளையின்போது அங்கு சகுனிபோல் வரும் அதிகாரத்தில் இருப்பவர்கள் பாட்டாளிகள் செய்த பயிர் நிலங்களை அபகரித்து அவர்களை விரட்டி அடிக்கும் முயற்சிகளை மேற்கொள்ளும் நடவடிக்கை என்பது இந்தியர்களுக்கு மட்டும் ஒரு சாபக்கேடா என்று பாதிக்கப்பட்டவர்கள் கேள்வி எழுப்புகின்றனர். மூன்று தலைமுறையாக கேரித்தீவில் வாழ்ந்துவரும் நாங்கள் தோட்டங்களில் வேலை செய்துகொண்டே குடும்ப வருமானத்தை ஈட்டுவதற்காக அரு கிலுள்ள காடுகளை சுத்தம் செய்து பயிரிட்டு வருகிறோம். எங்களைப்போன்று மற்ற இன சகோதரர்களும் காடுகளை அழித்து பயிரிட்டு வந்த நிலையில் அவர்களுக்கு மட்டும் நிலப்பட்டாவுடன் நிலங்கள் ஒதுக்கித் தரப்பட்டுள்ளதுடன் இங்குள்ள பல பகுதிகளில் உள்ள நிலங்கள் வேறு மாநிலங்களில் உள்ள வர்களுக்கும் அதிகாரப்பூர்வமாக வழங்கப்பட்டுள்ளன. ஆனால் கேரித்தீவையே எங்களின் உலகமாக நினைத்து அங்கு வாழ்ந்து வருவதுடன் முப்பது ஆண்டுகளாக பயிர் செய்து வந்த எங்கள் நிலங்களை இப்போது கோலலங்காட் நில அலுவலகம் கைப்பற்ற நினைப்பதன் உண்மையான நோக்கம்தான் என்னவென்று தங்களுக்கு தெரியவில்லையென இங்கு கம்போங் இந்தியா என அழைக்கப்படும் பகுதியில் பயிர் செய்து வந்த இருபது பேரின் நிலங்களை மீட்டெடுக்கும் நடவடிக்கையில் இறங்கியுள்ள நில அலுவலகத் தின் வரம்பு மீறிய செயல் குறித்து கருத்துரைத்த இக்கிராம மக்கள் தங் களின் அதி ருப்தியை வெளிப்படுத்தினர். இங்கு ஏறக்குறைய ஒன்றே முக்கால் ஏக்கர் நிலங்களைக் கொண்டுள்ள இருபது பேரில் எழுவர் வீடுகளை கட்டியுள்ளதுடன் அவர்களில் ஒரு சிலர் தங்கள் கைவசம் வைத்திருந்த பணம் மற்றும் சேமநிதி சேமிப்பையும் எடுத்து வீடுகளை கட்டி குடியிருந்து வருகின்ற நிலையில் இன்னும் 90 நாட் களுக்குள் எங்களை நிலத்திலிருந்து வெளியே போகச் சொன்னால் வீடுகளின்றி நாங்கள் எங்கே போவது என எழுவரும் புலம்பிக் கொண்டிருப்பதாக கூறினர். அது மட்டுமல்லாது தங்களுக்கு வேலை இல்லாததால் வீடுகளுக்கு அருகில் ஆடு மாடுகள், கோழிகளை வளர்த்து வருவதோடு வெற்றிலை கொடி களையும் பயிரிட்டுள்ளதுடன் இன்னும் சிலர் மல்லிகைச் செடி, எலுமிச்சை செடிகளை நடவு செய்துள்ளதுடன் இதன்வழி கிடைத்து வரும் வரு மானத்தைக்கொண்டு வாழ்ந்துவரும் வேளை கோலலங்காட் மாவட்ட நில அலுவலகம் ஜூலை 4ஆம் தேதியன்று வழங்கியிருந்த நிலங்களை விட்டு விட்டு வெளியேற வேண்டும் என்ற நோட்டீஸ் எங்களை கதிகலங்கச் செய்துள்ளது என இப்பகுதியில் நிலங்களை கொண்டுள்ளவர்களான மூதாட்டி வள் ளியம்மா, செல்லம்மா, ரெங்கநாதன், சுந்தர், அம்மாசி, முருகையன், நல்லுசாமி, சுகுமாறன், ஆறுமுகம், முனியாண்டி ஆகியோர் வேதனை தெரிவித்தனர். இதனிடையே கேரித்தீவு மக்கள் எதிர்நோக்கியுள்ள விவகாரத்தை நேற்று முன்தினம் செய்தி தாள்களில் வெளியாகியுள்ளதை கண்டதைத் தொடர்ந்து நேற்று காலை சம்பந்தப்பட்ட நிலப்பகுதிக்கு விரைந்த வழக்கறிஞரும் ம.இ.கா கோலலங்காட் தொகுதி இளைஞர் பகுதித் தலைவருமான ரெ. ஸ்ரீதரன் இங்குள்ள 20 இந்தியர்கள் எதிர்நோக்கியுள்ள நிலப் பிரச்சினைக்கு சட்ட ஆலோசனை வழங்குவதுடன் தேவை ஏற்பட்டால் அவர்களுக்காக வழக்கை இலவசமாக ஏற்று நடத்தவும் தயாராக இருப்பதாக கூறினார். தம்முடைய இந்த உதவியை எதிர்த்தரப்பினரும் அரசியல் நோக்கத்துடன் பார்க்க வேண்டாம் என கேட்டுக்கொண்ட அவர், இங்கு பாதிக்கப்பட்டுள்ளவர் கள் அனைவரும் நம் இனத்தை சேர்ந்தவர்கள் என்ற ஒரே உணர்வுடன் தாம் உதவிட முன் வந்துள்ளதாக மேலும் தெரிவித்தார். இதனிடையே கேரித்தீவில் வாழ்ந்துவரும் இந்தியர்களுக்கு அடுக்கடுக்காக தொல்லைகளை கொடுத்துவரும் தரப்பினர் தங்களின் ஆரோக்கியமற்ற நட வடிக்கையை நிறுத்திக்கொள்ள வேண்டும் என கேரித்தீவு வாழைப்பிரட்டு ம.இ.கா. கிளைத்தலைவரான சு.சுப்ரமணியம் கேட்டுக்கொள்வதாக கூறினார். இங்கேயே பிறந்து இங்கேயே வளர்ந்து இங்கேயே மடியவுள்ள எங்கள் தோட்டத்து மக்களுக்கு அரசாங்கம் தொடர்ந்து துரோகம் இழைத்து வருவது வேதனைக்குரியதாக இருக்கிறது. எங்களின் உலகமாக இருந்துவரும் கேரித்தீவில் வெளியார் யாரெல்லாம் சொந்தம் கொண்டாடிவரும் வேளை அவர்களில் பலருக்கு பட்டாவுடன் கூடிய நிலங்களும் உள்ளன. ஏற்கெனவே இங்கு நிலங்களை வைத்திருந்த 25 பேர் மாநில அரசால் ஏமாற்றப்பட்டு அந்நிலங்கள் யாவும் ஏனைய சமூகத்தைச் சேர்ந்தவர்களுக்கு தாரை வார்க்கப்பட்டதைப் போன்று இப்போது இன்னொரு இந்தியர் நிலப்பகுதியை குறி வைத்திருப்பது அவர்களின் வயிற்றில் அடிப்பது போலாகும் என குறிப்பிட்ட அவர், இப்பிரச்சினைக்கு சிலாங்கூர் மாநில அரசாங்கம் முழுப்பொறுப்பேற்பதுடன் பாதிக்கப்பட்டுள்ள இருபது பேரின் நிலங்களுக்கு அதி காரப்பூர்வ பட்டா வழங்க வேண்டும் எனவும் சு.சுப்ரமணியம் வலியுறுத்தினார்.


கடல் மண் அரிப்பினால் ஆபத்தில் ஜெரம் கடற்கரை. இரு ஆலயங்கள் பாதிக்கப்படும்.

பி. எம். குணா ஜெரம், அருள்மிகு ஸ்ரீ கங்காதரர் ஆலயமும், அருள்மிகு ஸ்ரீ கருப்பையா ஆலயமும் அமைந் துள்ள ஜாலான் கோலசிலாங்கூர் 16 ஆவது மைல் ஜெரம் பந்தாய் ரெமிஸ் கடற்கரையில் மண் அரிப்பு தடுப்புப் பணிகள் தேக்கமடைந்துள்ளது குறித்து அவ்விரு ஆலயங்களின் நிர்வாகத்தினர் ஏமாற்றம் தெரிவித் துள்ளனர். நோன்புப் பெரு நாளுக்கு முன்பே ஆரம்பிக்கப் பட்ட நீர்ப் பாசன வடிக்கால் துறையின் மண் அரிப்பு தடுப்புப் பணிகள் சம்பந்தப்பட்ட ஆல யங்கள் அமைந்துள்ள கடற்கரைப் பகுதிகளில் மேற்கொள்ளப்படாதது ஏன் என்று ஆலய நிரந்தர தக்கார் வாம தேவ சிவம் நா.குணசேகர் குருக்கள் கேள்வி எழுப்பினார். சம்பந்தப்பட்ட கடற்கரை மண் அரிப்பு தொடர்ந்து மோசமடைந்து வருவதாகவும், சுமார் 4 மீட்டர் உயரத்திற்கு பேரலைகள் எழுவதாகவும் அமாவாசை பௌர்ணமி காலங்களில் பேர லைகளின் தாக்கம் அதிகமாக இருப்பதாகவும் அவர் சொன்னார். கடந்த 6 மாதங்களில் கடல்மண் அரிப்பு கடுமையாகி யுள்ளது. சுமார் 50 மீட்டர் அள வுக்கு மண் அரிப்பு ஏற்பட்டுள்ள தாகவும் அவர் விவரித்தார். ஒவ்வோர் ஆண்டும் ஆடிப் பெருக்கின்போது தற்சமயம் மண் அரிப்பு ஏற்பட்டுள்ள பகுதியில் 40 அல்லது 50 தற்காலிகக் கடை கள் அமைக்கப்படும். ஆனால் இந்த தடவை 3-8-2017 ஆம் நாள் 102 ஆம் ஆண்டு ஆடிப் பெருக்கின்போது தற்காலிகக் கடைகள் அமைப்பதற்கு ஆலய நிர்வாகம் பெரும் பிரச் சினையை எதிர்நோக்கியுள்ளதாக ஆலய துணைச் செயலாளர் தட்சணா மூர்த்தி குணசேகர் (வயது 24) தெரிவித்தார். கடல் மண் அரிப்பால் ஆலயத் திற்கு வருவதற்கு பக்தர்களுக்கு முறையான பாதை இல்லை.கடல் மண் அரிப்பு தடுப்புப் பணிகள் ஆலயத்திற்கு முன் மேற்கொள்ளப்படாதது குறித்து பொது மக்கள் கேள்வி எழுப்பி வருகின்றனர். கடந்த 25-7-2016 ஆம் நாள் ஆலயம் அமைந்துள்ள கடற்கரை பகுதி யில் மண் அரிப்பு தடுப்புப் பணி கள் மேற்கொள்ளப்பட வேண்டும் என சிலாங்கூர் நீர்ப் பாசன வடிக்கால் துறையிடம் கோரிக்கை எழுப்பப்பட்டது. ஆனால், சுமார் 50 மில்லியன் மதிப்பிலான அந்தப் பணிகள் ஆலயம் அமைந் துள்ள பகுதிக்குள் வராமல் பாதியிலேயே நின்று போனது ஏமாற்றம் தருகிறது என்று ஆலய துணைத் தலைவர்- காந்தி அழகுமலை (வயது 53) தெரிவித்தார். கடந்த 18-9-2016 ஆம் நாள் ஏற்பட்ட மோசமான கடல் பெருக்கிற்குப் பின்னர் அக்கடற் கரையில் மண் அரிப்பு தொடர்ந்து மோசமடைந்து வரு கிறது. கோலசிலாங்கூர் மாவட்ட நீர்ப் பாசன வடிக்கால் துறையும் கோலசிலாங்கூர் மாவட்ட மன்றமும் வரும் ஆடிப் பெருக்கின் போது ஆலய நிர்வா கத்திற்கு முழு ஒத்துழைப்பு வழங்க வேண்டும் என்று தாங் கள் எதிர்பார்ப்பதாக அவர் குறிப் பிட்டார். முறையான சாலை வசதிகள் இல்லாததால் ஆல யத்திற்கு வரும் சரக்குந்துகளின் போக்குவரத்து தடைப்பட்டுள்ளது. பக்தர்களின் வாகனங்கள் மணலில் சிக்கிக் கொள்கின்றன. அதனை களைய ஆலய நிர்வா கம் அரசாங்க உதவியைத்தான் அதிகம் எதிர்பார்ப்பதாக ஆலய நிர்வாக ஆலோசகர் மணிமாறன் ராமையா (வயது 49) தெரிவித்தார். 18-9-2016 ஆம் நாள் ஏற் பட்ட கடல் கொந்தளிப்பை தொடர்ந்து தாக்கிய கடல் பெருக்கால் கடலோர சவுக்கு மரங்கள் அழிவுற்றன. தற்சமயம் வனத் துறை சவுக்கு மர செடி களைப் பயிரிடும் நடவடிக்கை யில் ஈடுபட்டுள்ளது வரவேற்கத்தக்கது என்றாலும் அவ்விரு ஆலயங்களும் ஆடி 18 விழாவிற்கு கீர்த்தி வாய்ந்த ஆலயங் களாக திகழ்வதால் உரிய பாதைகள் அமைக்கப்பட்டு, மணல் அரிப்புக்கு முற்றுப்புள்ளி வைக்கவேண்டும் என்று ஆலய பொரு ளாளர் ஏழுமலை (வயது 66) தெரிவித்தார்.


போகாத இலாகா இல்லை! 77 வயது! நீல நிற அடையாள அட்டை இல்லை!

ஆறு மாத கைக்குழந்தையாக இருக்கும்போது தாய், தந்தையை இழந்து, இன்று தனக்கு 77 வயதாகிவிட்ட நிலையிலும் நீல நிற அடையாள அட்டை இல் லாமல், பிறந்த நாட்டிலேயே இரண்டாம் தர பிரஜையாகத் திகழ்கிறார் எஸ்.தங்கம். இவரின் கணவர் ஓர் அரசாங்க அதிகாரி. இவரின் பிள்ளைகளில் மூவர் அரசாங்கத் துறை பணியாளர்கள். தனக்கு நீல நிற அடையாள அட்டை வேண்டும் என்பதற்காக இவர் ஏறி, இறங்காத அலுவலகம் இல்லை, பார்க்காத அதிகாரிகள் இல்லை. ஆனால், இத்தனை ஆண்டு கால போராட்டத்திற்குப் பிறகு இவ ருக்கு ஏமாற்றமே மிஞ்சியது. இவர் பிறந்தது மலேசியாவில். நமது நாட்டின் 60 ஆண்டு கால சுதந்திர வரலாற்றில் இந்த தங்கத்தை போன்று இன்னும் எத்தனையோ மலேசிய தங்கங்கள் குடியுரிமைக்காகப் போராட் டம் நடத்திக் கொண்டுதான் இருக்கின்றனர். ஆனால், இப்பிரச்சினைகளை எல்லாம் கவனிப்பது யார்? காஜாங், செராஸ் பெர்டானாவைச் சேர்ந்த தங்கம் தனக்கு நேர்ந்த இந்த துயரம் குறித்து மலேசிய நண்பனிடம் இவ்வாறு விவரித்தார்: நான் 6 மாத கைக்குழந்தையாக இருக்கும்போது என் தாயார் மரணமடைந்தார். தந்தையோ ஜப்பானியர்களால் சயாமிற்கு மரண ரயில் பாதை அமைப் பதற்காக வலுக்கட்டாயமாக கொண்டு செல்லப்பட்டார். பாட்டியின் பராமரிப்பில் வளர்ந்தேன். எனது பிறப்புப்பத்திரம் தொலைந்து போனதால் இன்று வரை சிவப்பு நிற அடையாள அட்டைதான் எனக்கு அடையாளம். நான் பிறந்த மண்ணிலேயே இரண்டாம் தர பிரஜையாக வாழும் சூழலுக்கு தள்ளப் பட்டுள்ளேன். என் வாழ் நாளில் ஒரு முறையாவது வாக்களிக்கும் உரிமை எனக்கு வழங்கப்பட வேண்டும் என்று ஏங்குகிறேன் என்று கூறுகிறார். தங்கத்தின் பிறந்த தேதி 20.1.1940. இவர் பிறந்த இடம் கோலகுபு பாரு. நீல நிற அடையாள அட்டைக்காக பல முறை விண்ணப்பம் செய்துள்ளார். பிறப்புப் பத்திரம் இல்லாத காரணத்தினால் இவரின் விண்ணப்பங்கள் நிராகரிக்கப்பட்டன. இவரின் கணவரும் மரணமடைந்து விட்டார். ஓர் அரசாங்க அதிகாரியாகப் பணியாற்றினார். இதன் வாயிலாக தங்கம் தற்போது ஓய்வூதியத் தொகையைப் பெற்று வருகிறார். இவர்களுக்கு 5 பிள்ளைகள். மூவர் அர சாங்கத் துறையில் பணியாற்றி வருகின்றனர். இவர் குடும்பத்தில் இவரின் மூத்த சகோதரி ஒருவருக்கு மட்டுமே நீல நிற அடையாள அட்டை உள்ளது. தங்கத்தை பொறுத்த வரையில், நீல நிற அடையாள அட்டையைப் பெறுவதற்காக பல்வேறு முயற்சிகளை மேற்கொண்டிருக்கிறார். * கோலகுபு பாரு தேசியப் பதிவு இலாகா; * பெட்டாலிங் ஜெயா தேசியப் பதிவு இலாகா; * ஷா ஆலம் தேசியப் பதிவு இலாகா; * காஜாங் தேசியப் பதிவு இலாகா; * புத்ரா ஜெயா தேசியப் பதிவு இலாகா; * டிரா மலேசியா; * ம.இ.கா. சிறப்புப் பிரிவு; * மை டப்தார் - இப்படி அனைத்து இடங்களிலும் தனது விண்ணப்பத்தை தங்கம் சமர்ப்பித்துள்ளார், எல்லா முயற்சிகளையும் எடுத்துள்ளார். ஆனால், இன்று வரை ஏமாற்றமே மிஞ்சியது. புத்ரா ஜெயா பதிவு இலாகாவிற்கு நேர்முகப் பேட்டிக்குச் சென்ற இவர், அங்கு அதிகாரிகளின் முன்னிலையில் தேசிய கீதம் கூட பாடி காட்டியுள்ளார். ஆனால் அதுவும் பயனளிக்கவில்லை. என்ன காரணத்திற்காக எனக்கு நீல நிற அடையாள அட்டை வழங்க அரசாங்கம் மறுக்கிறது என்பதை உள்துறை அமைச்சு விளக்க வேண்டும் என்ற கேள்வியை மலேசிய நண்பன் வழி முன் வைத்துள்ளார் தங்கம். ஒவ்வொரு முறையும் பதிவிலாகா செல்லும் போது, விண்ணப்பம் செய்யுங்கள் என்றுதான் அதிகாரிகள் சொல்கிறார்களே தவிர காரணத்தை தெரிவிக்க மறுக்கின்றனர். ஒவ்வொரு முறையும் தபால் முத்திரைக்கென 30 - 40 வெள்ளியை செலவிட நேரிடுகிறது. டிரா மலேசியா, மை டப்தார் வாயிலாக அனைத்து ஆவணங்களையும் ஒப்படைத்தும் அவர்கள் தரப்பிலிருந்து இதுவரை எனக்கு பதில் ஏதும் வரவில்லை. ம.இ.கா. சிறப்பு பணிக்குழுவினரி டமும் ஆவணங்களை தந்துள்ளேன். அங்கிருந்தும் எனக்கு எந்த தீர்வும் கிடைக்கவில்லை. ஒரு முறையாவது வாக்களிக்கும் உரிமையை அரசாங்கம் எனக்கு வழங்குமா இது தங்கத்தின் மற்றொரு கேள்வி. அரசாங்கம், ம.இ.கா., டிரா மலேசியா - தங்கத்திற்கு தரப்போகும் பதில் என்ன?


அநாகரீகமான முறையில் சட்டசபையில் இருந்து வெளியேற்றப்பட்டதாக விஜயதரணி எம்எல்ஏ புகா

சென்னை

சட்டசபையில் இன்று காங்கிரஸ் எம்.எல்.ஏ. விஜயதரணி, கன்னியாகுமரி மாவட்டத்தில் மின்சாரம் தாக்கி 3 பேர் பலியான சம்பவம் தொடர்பாக பேச சபாநாயகரிடம் அனுமதி கேட்டார். அதற்கு சபாநாயகர் தனபால் அனுமதி மறுத்ததால் இருவருக்கும் கடும் வாக்குவாதம் ஏற்பட்டது. தொடர்ந்து விஜயதரணி சபாநாயகருடன் மோதலில் ஈடுபட்டதால் அவரை வெளியேற்ற சபை காவலர்களுக்கு உத்தரவிட்டார்.

இதைத்தொடர்ந்து பெண் காவலர்கள் உள்ளே வந்து விஜயதரணியை கையைப் பிடித்து வெளியே அழைத்துச் செல்ல முயன்றனர். அவர்களைப் பார்த்து விஜயதரணி, ‘‘என்னை தொடாதீர்கள்’’ என்று ஆங்கிலத்திலும் தமிழிலும் ஆவேசமாக கூறினார். தொடர்ந்து அவர் வெளியேற மறுத்ததால் வலுக்கட்டா யமாக வெளியேற்றினார்கள்.

பின்னர் விஜயதரணி நிருபர்களிடம் பேசுகையில் கூறியதாவது:-

சட்டசபையில் கன்னியாகுமரி மாவட்ட பிரச்சனை குறித்து பேச அனுமதி கேட்டேன். நேற்றும் இது தொடர்பாக கவன ஈர்ப்பு தீர்மானம் கொண்டு வந்தேன்.ஆனால் எனக்கு பேச சபாநாயகர் அனுமதி மறுத்துவிட்டார். தொடர்ந்து நான் வற்புறுத்தியதால் சபை காவலர்களை கொண்டு வெளி யேற்றினார். சபை காவலர்கள் என்னை அநாகரீகமான முறையில் காயப்படுத்தி வெளியேற்றினார்கள். சேலையைப் பிடித்தும், கையைப் பிடித்து இழுத்தும் வயிற்றை அமுக்கியும் வெளியேற்றினார்கள். சட்டசபையில் சபாநாயகரும் அநாகரீகமான முறையில் பேசினார். இவ்வாறு விஜயதரணி கூறினார்.


தமிழ்ப்பள்ளியே நமது தேர்வு. வாழ்க்கை கல்விக்கு வித்திட்ட துன் அமினா தமிழ்ப்பள்ளி

லோகேஸ்வரி ஏழுமலை/தேசிய மாதிரி தாமான் துன் அமினா தமிழ்ப்பள்ளி/மலாயாப் பல்கலைக் கழகம்/ தமிழ்ப் பிரிவு,  மொழியியல் துறை (ஆண்டு 4)

2006ஆம் ஆண்டு ஜொகூர் தாமான் துன் அமினா  தமிழ்ப் பள்ளியின் மாணவியான லோகேஸ்வரி ஏழுமலை ( வயது 23) தற்பொழுது மலேசியாவின் முதல்நிலை பல்கலைக்கழகமான மலாயாப் பல்கலைக் கழகத்தில் தமிழ்ப் பிரிவு, மொழியியல் துறையில் தமது படிப்பைத் தொடர்கிறார்.கணிதத்திலும் அறிவியலிலும் தமிழ்க்க ல்வியிலேயே பயின்ற இவர், யூபிஎஸ்ஆர் தேர்வில் 7 ஏ பெற்றார் என்பது குறிப்பிடத்தக்கது. தமிழ்க் கல்வி தனது வாழ்க்கைக்குப் பாலமாக அமைந்திருக்கும் இவ்வேளையில் தமிழ்ப் பள்ளியில்  பயின்றதை  பெருமை யாகக் கருதுகிறார் ஏ.லோகேஸ்வரி.

இவ்வாண்டு சுல்தான் இட்ரீஸ் ஆசிரியர் பயிற்சி பல்கலைக்கழகத்தில் நடைபெற்ற மொழியியல் மாநாட்டில் தனது விரிவுரையாளர் முனைவர் மலர்விழி உதவியுடன் ஒரு கட்டுரையும் படைத்திருக்கிறார்.

ஏட்டுக் கல்வி மட்டுமல்லாமல் வாழ்க்கை கல்விக்கும் வித்திட்டது தமிழ்க்கல்வியே. தொடர்ந்து இவர்  முதுகலையும் முனைவர் படிப்பையும் முடித்து விரிவுரையாளராக வேண்டும் என்ற இலக்கையும் கொண்டுள்ளார் என்பது தமிழ்ப் பள்ளியில் பயின்றவராலும் சாதிக்க முடியும் என்பதனை தெளிவாக விளக்குகிறது. தமிழ்ப் பள்ளியிலும் சிறந்த கல்வியினைப் பெறலாம் என்பதை பெற்றோர்கள் உணர்ந்து தம்பி தங்கைகளைத் தமிழ்ப் பள்ளியில் சேர்க்க வேண்டும் என்பதே இவர்களின் எதிர்பார்ப்பாகும்.

Read More: Malaysia Nanban News Paper on 28.12.2017


மோதிய ஆளில்லா விமானம் லண்டனில் பரபரப்பு

லண்டன்,ஏப்.19- இங்கிலாந்து தலைநகர் லண்டனில் உள்ள ஹீத்ரோ விமான நிலையத்தில் தரையிறங்கும் போது பிரிட்டிஷ் ஏர்வேஸ் விமானத்தின் மீது ஆளில்லா விமானம் மோதிய சம்பவம் பெரும் பரபரப்பை ஏற்படுத்தியுள்ளது. விமான நிலையங்கள் மற்றும் உயர்பாதுகாப்பு நிறைந்த பகுதிகளில் ரிமோட் மூலம் இயக்கப்படும் ஆளில்லா விமானங்களை பறக்கவிட வேண்டாம் என லண்டன் நகர போலீசார் ஏற்கெனவே எச்சரித்துள்ள நிலையில் நேற்று நிகழந்த இந்த மோதல் விமான நிலைய அதிகாரிகளை பரபரப்படைய வைத்துள்ளது. ஜெனிவா நகரில் இருந்து வந்த அந்த பிரிட்டிஷ் ஏர்வேஸ் விமானம் நண்பகல் 12.50 மணியளவில் லண்டனில் உள்ள ஹீத்ரோ சர்வதேச விமான நிலையத்தில் தரையிறங்க முயன்றது. அப்போது, அந்த விமானத்தின் முன் பகுதி மீது ஒரு சிறியரக ஆளில்லா விமானம் மோதியதாக கட்டுப்பாட்டு அறையை தொடர்பு கொண்ட விமானி தெரிவித்தார். அதிர்ஷ்டவசமாக, இந்த மோதலால் பிரிட்டிஷ் ஏர்வேஸ் விமானத்துக்கு எவ்வித சேதமும் ஏற்படவில்லை. 132 பயணிகள், விமானிகள் உள்ளிட்ட ஐந்து பணியாளர்களுடன் ஹீத்ரோ சர்வதேச விமான நிலையத்தில் அந்த விமானம் பத்திரமாக தரையிறங்கியது.


தலைமறைவாக இருந்த தொழிலதிபர் விஜய் மல்லையா லண்டனில் கைது!

மொத்தம் ரூ.9000 கோடி மோசடி வழக்கில் தலைமறைவாக இருந்து வந்த பிரபல தொழிலதிபர் விஜய் மல்லையா லண்டனில் கைது செய்யப் பட்டுள்ளார். பிரபல தொழில் அதிபர் விஜய் மல்லையா இந்திய தொழில் வளர்ச்சி வங்கி (ஐ.டி.பி.ஐ.) உள்ளிட்ட 18 பொது மற்றும் தனியார் துறை வங்கி களில் ரூ.9 ஆயிரம் கோடியை கடனாக வாங்கினார். ஆனால் அதை திருப்பிச் செலுத்தவில்லை. இந்திய தொழில் வளர்ச்சி வங்கியில் வாங்கிய கடன் மூலம் வெளிநாட்டில் உள்ள தனது கிங்பிஷர் நிறுவன சொத்துகளில் முதலீடு செய்தார் என்ற குற்றச்சாட்டும் எழுந்தது. இதுபற்றி மத்திய அமலாக்கத்துறை சட்டவிரோத பண பரிவர்த்தனை சட்டத்தின் கீழ் விசாரணை நடத்தி வருகிறது. இதேபோல் வங்கிகள் கூட்டமைப்பு அளித்த புகாரின்பேரில் சி.பி.ஐ.யும் அவர் மீது வழக்கு பதிவு செய்து விசாரித்து வருகிறது. இந்நிலையில் கடந்த வருடம் மார்ச் மாதம் தன் சிறப்பு பாஸ்போர்ட் மூலம் இங்கிலாந்துக்கு சென்றுவிட்டதாக உச்சநீதிமன்றத்தில் வழக்கு விசாரணை யின் போது சி.பி.ஐ. தெரிவித்தது. அதேநேரம் அவரை மும்பையில் உள்ள அமலாக்கத்துறை அலுவலகம் விசாரணைக்கு நேரில் ஆஜர் ஆகும்படி 3 முறை சம்மன் அனுப்பியது. ஆனாலும் அவர் ஆஜராகவில்லை. இதனால், ஜாமீனில் வெளிவரமுடியாத பிடிவாரண்டை மும்பை சிறப்பு நீதிமன்றம் பிறப் பித்தது. இதற்கிடையே, அமலாக்கத்துறை மத்திய வெளியுறவு அமைச்சகம் மூலம் விஜய் மல்லையாவின் சிறப்பு பாஸ்போர்ட்டை முடக்கும்படி வேண்டுகோள் விடுத்தது. இதனையடுத்து பாஸ்போர்ட் முடக்கப்பட்டது. இந்தியா தரப்பில் வலுவான கோரிக்கையானது முன்வைக்கப்பட்டது. இதைத்தொடர்ந்து சர்வதேச போலீஸ் என்று அழைக்கப்படும் ’இண்டர்போல்’ போலீ சின் உதவியை மத்திய அமலாக்கத்துறை நாடியது. விஜய் மல்லையாவை கைது செய்ய ’ரெட்கார்னர்’ நோட்டீஸ் பிறப்பிக்கும்படி கேட்டுக் கொண்டது. இப்போது இந்திய அரசின் கோரிக்கையை ஏற்று விஜய் மல்லையாவை ஸ்காட்லாந்து போலீஸ் கைது செய்து உள்ளது.அவர் லண்டன் நீதிமன்றத்தில் ஆஜர்படுத்தப்பட்டார்.


மறந்து விட்டேன், காணமல் போய்விட்டது, தெரியவில்லை !

ஜாலான் ராஜா ஆலாங், பசார் மாலாம் அல்லது இரவுச் சந்தைகளில் தாங்கள் விற்பனை செய்யும் பொருட்களுக் கான விலைகளை பார்வைக்கு வைக்கத் தவறும் வணிகர்களை அணுகினால் அவர்கள் பெரும்பாலும் தரும் பதில் - மறந்து விட்டேன், காண மல் போய்விட்டது, தெரி யவில்லை என்பதுதான். உள்நாட்டு வாணிபம், கூட்டுறவு, பயனீட்டாளர் விவகார அமைச்சு அப்பகுதியில் மேற்கொண்ட திடீர் சோத னைகளின் போது இந்த பதில்தான் தங்களுக்கு கிடைப்பது வழக்கம் என்று தெரிவித்த அமைச்சின் கூட்டரசுப் பிர தேச அலுவலக தலைமை அமலாக்க அதிகாரி வான் முகமட் யூசுப் வான் தாய்ப் கூறினார். நேற்று முன்தினம் தாங்கள் மேற்கொண்ட நடவடிக்கையில் 12 வணிகர்களுக்கு தலா 1,600 வெள்ளி அபராதம் விதிக்கப்பட்டதாக அவர் தெரிவித்தார்.


பாலமுருகன் மரணமுற்றதற்கு காரணமே காவல்துறையினர் வன்மம்தான்

(பெருஜி பெருமாள்) புத்ராஜெயா,

தடுப்புக் காவலில் எஸ்.பாலமுருகன் மரணமுற்றதற்கு காரணமே காவல்துறையினர் இவர் மீது கட்டவிழ்த்து விட்ட வன்மம்தான் என்று இஏஐசி ஆணையத்தின் தலைவர் டத்தோ ஏ.அஸிஸ் ரஹிம் உறுதிப்படுத்தினார். இது கொலை என்று வகைப்படுத்தப்படுமா என்று பத்திரிகையாளர் ஒருவர் வின விய கேள்விக்கு, இது குறித்து முடிவு செய்யும் பிரத்தியேக உரிமை சட்டத்துறையிடமே உள்ளது என்று ஆணையத் தலைவர் தெரிவித்தார்.

இதன் தொடர்பில் சம்பந்தப்பட்ட போலீஸ் அதிகாரிகள் மீது சட்டத்துறை அலுவலகம் குற்றவியல் குற்றச்சாட்டு கொண்டு வருவது குறித்து பரிசீலிக்க வேண்டும் என்று ஆணையம் பரிந்துரை செய்துள்ளது. சம்பந்தப்பட்ட தரப்பு நீதிமன்றத்தை அவமதிப்பு செய்துள்ளது என்று சுட்டிக்காட்டிய போது சம்பந்த ப்பட்ட மாஜிஸ்திரேட் அல்லது நீதிமன்றமே இது குறித்து நடவடிக்கை எடுக்கலாம் என்று டத்தோ அஸிஸ் ரஹிம் விவரித்தார்.

Read More: Malaysia Nanaban News paper on 19.1.2018


திருமண விழாவில் மற்றொரு 8 வயது சிறுமி பாலியல் பலாத்காரம் செய்து கொலை

லக்னோ

காஷ்மீரில் இருக்கும் கத்துவா என்ற கிராமத்தைச் சேர்ந்த 8 வயது  சிறுமி ஒருவர் 8  பேரால் பாலியல் பலாத்காரம்  செய்யப்பட்டு கொல்லப்பட்டார். இந்தச் சம்பவம் நாட்டில் அதிர்ச்சியை ஏற்படுத்தியது. இந்த கொலை மற்றும் வன்புணர்வு வழக்கில் தொடர்புடைய அனைவரும் கைது செய்யப்பட்டு இருக்கி றார்கள். இது குறித்து வழக்கு விசாரணை நடைபெற்று வருகிறது.

தொடர்ந்து உன்னவோ சம்பவம் அரியானா போன்ற இடங்களிலும் இது போல் சிறுமிகள் பாலியல் பலாத்காரத்திற்கு உள்ளான சம்பவங்கள் நடந்து நாட்டை அதிர்ச்சிக்கு உள்ளாக்கி உள்ளன. இந்த நிலையில்  இது போல் மற்றொரு பயங்கர சம்பவம் உத்தரபிரதேசத்தில் நடந்து உள்ளது. உத்தரபிரதேசம் எடா மாவட்டத்தில் 8 வயது சிறுமி ஒருவர் பாலியல் பலாத்காரம் செய்யப்பட்டு கொலை செய்யப்பட்டு உள்ளார்.

அங்கு நடந்த ஒரு திருமண விழாவில் தனது பெற்றோர்களுடன் சிறுமி கலந்து கொண்டார். அப்போது 18 வயது  இளைஞர் சோனு என்பவர் ஒருவர் சிறுமியை பாலியல் பலாத்காரம் செய்து கொலை செய்து உள்ளார். சிறுமியின் உடல் அருகே  குற்றவாளி குடிபோதையில் படுத்து இருந்தான்.இது குறித்து போலீசார் வழக்குப்பதிவு செய்து சோனுவை கைது செய்து உள்ளனர்.


இடிந்து விழும் நிலையில் வீடுகள்.

( சுகுணா முனியாண்டி) நிபோங் திபால்,

பலத்த காற்றினால் பறந்து போகும் கூரைகள், ஆட்டம் காணும் நிலையில் வீடுகள், அடிக்கடி ஏற்படும் வெள்ளம் போன்ற பிரச்சினைகளால் இங்குள்ள முன்னாள் சங்காட் தோட்ட மக்கள் பெரும் ஆபத்துடனும் அவதியுடனும் வாழ்க்கையை நடத்திக்கொண்டு இருக்கின்றனர்.வீடுகளை  சீர்படுத்த முடியாத நிலையில் வசதியின்றி வாழ்ந்து வரும் சுமார் 80 குடும்பங்கள், தங்கள் வீடுகளை சீர் படுத்துவதற்கு மாநில மற்றும் மத்திய அரசாங்கத்தின் உதவியை எதிர் பார்க்கின்றனர்.

Read More: Malaysia Nanban Tamil Daily on 14.3.2018


தமிழ் மண்ணை விட்டு வந்தாலும் தமிழை விட்டு விடாமல் வாழ்கிறீர்கள்.

கோலாலம்பூர்,

மலேசியாவிலுள்ள தமிழர்களின் முன்னோடிகள் தமிழ் மண்ணை விட்டு வந்தாலும் தமிழை விட்டு விடாமல் வாழ்ந்துகொண்டிருக்கிறீர்கள் என்று மலேசியாவிற்கு வருகை தந்த திமுக செயல் தலைவர் மு.க.ஸ்டாலின் பெரு மிதம் தெரிவித்தார்.

உலகத் தாய்மொழி தின விழாவில் கலந்து கொள்வ தற்காக வந்திருந்த மு.க.ஸ்டாலின் நேற்று காலை இங்கு மாநகர் மன்ற கட்டட மண்டபத்தில் நடைபெற்ற தாய்மொழி விழாவில் பேருரை நிகழ்த்துகையில் மேற்கண்ட வாறு குறிப்பிட்டார்.

Read More: Malaysia nanban Tamil Daily on 26.2.2018


பெண்ணென்று வந்து விட்டால், லஷ்மி... கனிமொழி இருவருக்கும் பேசுவேன்!” - வானதி

''ஸ்பெக்ஸ் ரொம்ப அழகா இருக்கு. இன்னிக்கு ரொம்ப அழகா இருக்கீங்க'' - சில நாள்களுக்கு முன்புதான் அமைச்சர் விஜயபாஸ்கர், பெண் நிருபர் ஒருவரிடம் இப்படி பேசினார். இந்தப் பிரச்னை ஓய்ந்திருந்த வேளையில், தமிழக ஆளுநர் அடுத்து ஆரம்பித்து வைத்திருக்கிறார். கேள்வி கேட்ட பெண் நிருபரின் கன்னத்தைத் தட்டியது, அதைத் தொடர்ந்து எழுந்த சர்ச்சையில் கனிமொழி பற்றிய ஹெச்.ராஜாவின் பதிவு எனப் பொதுவெளியில் இயங்கும் பெண்களிடம், ஆண்கள் நடந்துகொள்ளும் விதம் மிகவும் அபாயகரமாக இருக்கிறது.

இந்நிலையில். 'பெண்கள் அரசியலுக்கும் பொதுவாழ்வுக்கும் வந்தால், அவர்களை மலினப்படுத்துவதும் கீழ்த்தரமாக விமர்சிப்பதும் கவலைக்குரிய வகை யில் அதிகரித்து இருக்கிறது. இதற்குச் சம்பந்தப்பட்ட பெண்களின் தகுதி, பதவி, கல்வியறிவு எதுவுமே தடைபோட முடியவில்லை. பெண்களை நுகர்வுப் பண்டமாகப் பார்க்காமல், சக மனுஷியாக, தாயாக, மகளாக, சகோதரியாக, தோழியாகப் பாருங்கள்' எனத் தமிழ்நாடு  பா.ஜ.க.வின் மாநில பொதுச் செயலாளர், வானதி சீனிவாசன் தன்னுடைய ட்விட்டர் பக்கத்தில் சூடாகப் பதிவிட்டுள்ளார். இது, கனிமொழிக்காக ஆதங்கப்பட்டு எழுதியதா? அவரிடமே கேட்டோம்.

``கனிமொழியை அப்படிச் சொன்னது தப்பு. ஒரு பெண்ணை அப்படிச் பேசியதை ஒருபோதும் ஒத்துக்கொள்ளவே மாட்டேன். கனிமொழிக்கு மட்டுமல்ல, ஜோதிமணியிடம் அநாகரிகமாகப் பேசியதும் தவறுதான். இந்த அநாகரிகங்களை எந்த விதத்திலும் அனுமதிக்கவே முடியாது'' என்று அழுத்தம் திருத்த மாகப் பேச ஆரம்பித்தார், வானதி சீனிவாசன்.

``புதிதாகப் பொதுவெளிக்கு வரும் பெண்களை மிரட்டும் அளவுக்குத்தான் இன்றைய சமுதாயம் இருக்கிறது. போராட்டத்துக்கு வரும் பெண்ணின் இடுப்பைக் கிள்ளுகிறார்கள். இடுப்பைக் கிள்ளிய கட்சிக்காரன் மீது என்ன நடவடிக்கை எடுத்தார்கள்? ஸ்டாலின் அந்தப் பெண்ணிடம் மன்னிப்புக் கேட்டாரா? உங்கள் வீட்டுப் பெண் என்றால்  பொங்குவீர்கள். கட்சிக்காரப் பெண் என்றால், அமைதியாக இருப்பீர்களா?'' என்ற வானதியின் வார்த்தை களில் ரெளத்திரம் தெறிக்கிறது.

``பெண்களுக்கு எதிரான வசவு வார்த்தைகள் நம் சமூகத்தில் புதிதான விஷயமில்லை. ஜெயலலிதாவைப் பேசாத பேச்சா? எந்த அளவுக்குப் பெண்களை கேவலமாகப் பேசமுடியுமோ அந்த அளவுக்குப் பேசினார்கள். பொதுவாழ்வில் இருக்கும் பெண்களாக இருந்தாலும் சரி, சராசரி பெண்களாக இருந்தாலும் சரி, நாம்தான் தைரியம் பழக வேண்டும். பாரதியார் கவிதைகளைத் துணைக்கு அழைத்துக்கொள்ளுங்கள். சக பெண்களுக்கு ஓர் ஆபத்து வருகிறது என்றால், குறைந்தபட்சம் குரலையாவது உயர்த்துங்கள். உங்கள் அலுவலகத்தில் இப்படி ஒரு பெண்ணுக்கு நடக்கும்போது, ஆதரவாக இருங்கள். மனத ளவில் அவளுக்குத் தைரியம் கொடுங்கள்.

நீங்கள் அம்மாவாக இருந்தால், 'பெண்ணை உடலாகப் பார்க்காதே. அவள் சக உயிர். அவளும் உன்னை மாதிரியே சமுதாயத்தில் வாழப் பிறந்தவள்' என்று ஆண் பிள்ளைக்குச் சொல்லிக்கொடுங்கள். சுவாதி கொலைக்குப் பிறகு, வெளியூரிலிருந்து பெண்களை வேலைக்கு அனுப்பவே பெற்றோர்கள் பயந்தார்கள். நிர்பயாவுக்குப் பிறகு பயணம் செய்ய பயந்தார்கள். ஆனாலும், பெண்களின் முன்னேற்றம் இந்த மாதிரியான குற்றச் செயல்களால் நின்று விடப் போவதில்லை. ஆனால், வேகத்துக்கு ஒரு தடைக்கல்லாக மாறும்'' என்று வருத்தப்பட்ட வானதி சீனிவாசனிடம், ஆளுநர் பன்வா ரிலால் விவகாரத்தை எடுத்தோம்.

``ஆளுநர் விஷயத்தை நான் எப்படிப் பார்க்கிறேன் என்றால், தனிப்பட்ட முறையில் அந்தப் பெண்ணை அறைக்கு அழைத்துச்சென்று கீழ்த்தரமான எண்ணத்தில் எதுவும் செய்யவில்லை. அத்தனை கேமராக்கள் முன்னிலையில்தான் கன்னத்தை தட்டிவிட்டுச் சென்றார். ஆனாலும், அதில் சம்பந்தப்பட்ட நிருபர் லஷ்மிக்கு விருப்பமில்லை என்றால், அது தவறுதான். பெண்ணின் அனுமதியின்றி, அவளுக்கு உயிர் கொடுத்த அப்பாவாக இருந்தாலும், தொடக்கூடாது. வயசுக்கு வந்துவிட்டாலே அப்பாவே நம்மிடம் அதிகம் நெருங்க மாட்டார் என்பதுதான் நம் கலாசாரம், பண்பாடு. அந்தப் பெண்ணின் அனுமதியின்றி, அவர் தொட்டது தவறுதான்.

ஆனால், அதற்காக ஆளுநர் மன்னிப்பும் விளக்கமும் கொடுத்த பிறகும் இவ்வளவு பெரிய அரசியலாக்குவது சரியா? அந்த நிருபருக்குக் குரல் கொடுத்ததுபோலவே மற்றப் பெண்களுக்கும் குரல் கொடுப்பீர்களா? ஒரு ஆண் மகனைத் திட்டுவதற்கும் அம்மா, மனைவி, அக்கா, தங்கையை இழுக்கும் சமுதாயம் இது. மீண்டும் சொல்கிறேன். அந்த நிருபரின் அனுமதியின்றி தொட்டது தப்புதான். அதை ஒத்துக்கொள்கிறேன். ஆனால், மற்றக் கட்சிகள் அந்தப் பெண்ணை வைத்து அரசியல் செய்துகொண்டிருக்கின்றன. தயவுசெய்து பெண்களை வைத்து அரசியல் செய்யாதீர்கள்'' என்று முடித்தார் வானதி சீனிவாசன்.


குக்கர் சின்னம் மறுப்பு... டிடிவி தினகரன் கருத்து

டிடிவி தினகரனின் அமமுக கட்சிக்கு குக்கர் சின்னம் ஒதுக்க முடியாது என்று தேர்தல் ஆணையம் தெரிவித்திருந்தது. இந்த நிலையில் இன்று செய்தியாளர்களை சந்தித்த அமமுகவின் துணை பொது செயலாளர் டிடிவி தினகரன் குக்கர் சின்னம் தொடர்பாக கருத்து தெரிவித்துள்ளார்.

இடைத்தேர்தல் மற்றும் நாடாளுமன்றத் தேர்தலில் போட்டியிட உள்ளதால் டிடிவி தினகரன் குக்கர்சின்னம் கேட்டு உச்சநீதிமன்றத்தில் வழக்கு தொடர்ந்திந்தார். அந்த வழக்கில் பதில் அளித்துள்ள தேர்தல் ஆணையம், டிடிவி தினகரனின் கட்சிக்கு குக்கர் சின்னத்தை நிரந்தரமாக ஒதுக்க முடியாது என்றும் அதேபோல் அமமுக அங்கீகரிக்கப்பட்ட கட்சியும் அல்ல என்றும் தேர்தல் ஆணையம் தெரிவித்திருந்தது.

மேலும் தேர்தல் ஆணையத்தில் உள்ள பொதுவான சின்னத்தை அங்கீகரிக்கப்பட்ட கட்சிக்கு மட்டுமே ஒதுக்க முடியும் என்றும், அதனை தனிப்பட்ட கட்சி உரிமைகோர முடியாது என்றும் தேர்தல் ஆணையம் தெரிவித்திருந்தது.

இந்த நிலையில் இன்று பெங்களூருவில் சசிகலாவை சந்தித்துவிட்டு வெளியே வந்த அமமுகவின் துணை பொது செயலாளர் டிடிவி தினகரன் செய்தி யாளர்களை சந்தித்தார் அப்போது குக்கர் சின்னம் விவகாரம் குறித்து செய்தியாளர்கள் எழுப்பிய கேள்விக்கு தேர்தல் ஆணையம் அதன் நடைமுறையை சொல்லியிருக்கிறது. அதுமட்டுமின்றி உச்சநீதிமன்றத்தில் வழக்கு விசாரணையில் இருக்கிறது. ஏற்கனவே நீதிமன்றம்தான் இதற்கு தடை விதித்தது என்பதால் மீண்டும் சின்னத்தை வழங்கச் சொல்லி நீதிமன்றமே உத்தரவிடுமென நம்பிக்கை இருக்கிறது என்று தெரிவித்தார்.


எண்ணெய் நிலையத்தில் நடந்த கொலையில் இரு குண்டர் கும்பல்களுக்கு தொடர்பு

(எம்.கே.வள்ளுவன்) ஜொகூர்பாரு,

கடந்த ஞாயிற்றுக்கிழமை இரவு இங்கு தாமான் பெலாங்கியில் உள்ள எண்ணெய் நிலையத்தில் நடந்த கொலையில் இரு குண்டர் கும்பல்களுக்கு தொடர்பிருப்பதாக நம்பப்படுகின்றது.எண்ணெய் நிலையத்தில் கொலையுண்ட 44 வயதுதான் ஆய்க் சாய் போதைப் பொருள் உட்பட பல்வேறு குற்றங்க ளுக்காக பல முறை போலீசாரால் தடுத்து வைக்கப்பட்டவர் என நம்பப்படும் வேளையில் இரு குண்டர் கும்பல் களுக்கிடையே ஏற்பட்ட விரிசல் காரண மாகவே அந்த மரணச் சம்பவம் நிகழ்ந்திருக்கலாம் என அறியப்படு கின்றது.

முன்னதாக துணைப் பிரதமர் டத்தோஸ்ரீ டாக்டர் அகமட் ஜாஹிட் ஹமிடி குண்டர் கும்பல் பிரச்சினையால் அந்த சம்பவம் நடந்ததாக கூறியிருக்கிறார். அந்தக் கொலை தொடர்பான பல ஆதாரங்களை திரட்டியுள்ளதாக குறிப்பிட்ட தேசிய போலீஸ் படை துணைத்தலைவர் டான்ஸ்ரீ நூர் ரஷிட் இப்ராஹிம் அந்தக் கொலை குறித்து விசாரணை மேற்கொள்ள மாநில அளவில் சிறப்புக் குழு அமைக்கப்பட்டுள்ளதாகவும் குறிப்பிட்டார்.

Read More: Malaysia Nanban News Paper on 20.12.2017


வெ.100 கோடி மதிப்புள்ள ஜோ லோவின் படகு பறிமுதல்

ஜாகர்த்தா,

1 எம்டிபியில் இருந்து எடுக்கப்பட்ட பணத்தில் வாங்கப் பட்டதாக கூறப்படும் ஆடம்பர உல்லாசப் படகு பாலியில் உள்ள தெலுக் பெனோவா விற்கு அப்பால் கடல் பகுதியில் கைப் பற்றப்பட்டு இருக் கிறது. இந்தோனே சியாவும் அமெரிக்க மத்திய புலனாய் வுத்துறையும் (எப்பிஐ)  கூட்டாக மேற்கொண்ட ஒரு நடவடிக் கையின்போது இந்த ஆடம்பர உல்லாசப் படகு சிக்கியது.

Read More: Malaysia Nanban Tamil Daily on  1.3.2018


வேலூர் சிறையில் பேரறிவாளன் மீது கடும் தாக்குதல்

ராஜிவ் காந்தி கொலை வழக்கில் சிறையில் உள்ள பேரறிவாளன் மீது சிறை வளாகத்தில் தாக்குதல் நடத்தப்பட்டுள்ள சமபவம் பெரும் பரபரப்பை ஏற்படுத்தியுள்ளது. முன்னாள் பிரதமர் ராஜிவ் காந்தி கொலை வழக்கில் கைது செய்யப்பட்டு கடந்த 25 ஆண்டுகாலமாக சிறைவாசம் அனுபவித்து வரும் பேரறிவாளன் மீது சிறை வளாகத்தில் வைத்து தாக்குதல் நடத்தப்பட்டுள்ளது. சக ஆயுள் தண்டனைக் கைதி ராஜேஷ் இரும்புக் கம்பியால் தாக்கியதில் பேரறிவாளன் கையில் பலத்த காயம் ஏற்பட்டுள்ளதாகவும் மேலதிக சிகிச்சைக்காக அவர் சிறை வளாகத்தில் உள்ள மருத்துவமனையில் சிகிச்சை பெற்று வருகின்றார். ராஜிவ் காந்தி கொலை வழக்கில் சிறையிலிருக்கும் பேரறிவாளன், முருகன், நளினி, சாந்தன் உள்ளிட்ட 7 பேரை விடுதலை செய்ய தொடர்ந்து கோரிக்கைகள் முன்வைக்கப்பட்டுள்ள நிலையில் இந்த தாக்குதல் தற்பொழுது இடம்பெற்றுள்ளமை குறிப்பிடத்தக்கது. பேரறிவாளனை சந்தித்தார் அற்புதம்மாள் பேரறிவாளன் தாக்கப்பட்டதை அறிந்த பேரறிவாளனின் தாயார் அற்புதம்மாள் உடனடியாக வேலூர் சிறைக்கு சென்றுள்ளார். அங்கு பேரறிவாளனை சந்தித்து என்ன நடந்தது என கேட்டறிந்த பின்னர் சிறை அதிகாரிகளிடம் பேரறிவாளனுக்கு உரிய சிகிச்சை அளிக்க வலியுறுத்தியுள்ளார். அப்போது சிறைக்குள் அனுமதிக்காததால் பத்திரிகையாளர்களுக்கும் பொலிஸாருக்கும் இடையே வாக்குவாதம் ஏற்பட்டதாக குறிப்பிடப்பட்டுள்ளது.


பிரான்ஸில் தீவிரவாத தாக்குதல்: தாக்குதலுக்கு பொறுப்பேற்றது ஐஎஸ் தீவிரவாத இயக்கம், அவசர நிலை ப

நீஸ் நகரில் நடைபெற்ற தேசிய தின கொண்டாட்டத்தின் போது வெடிபொருட்கள் அடங்கிய லாரியை தீவிரவாதி ஒருவன் துப்பாக்கியால் சுட்டவாறு வேக ஓட்டிவந்து பெறும் விபத்தை ஏற்படுத்தியுள்ளான். இதில் பலியானவர்களின் எண்ணிக்கை 80 ஆக உயர்ந்துள்ளது. இதைதொடர்ந்து பிரான்ஸில் அவசர நிலை 3 மாதத்துக்கு நீட்டிக்கப்பட்டுள்ளதாக அந்நாட்டு அதிபர் ஃப்ரான்கோயிஸ் ஹோலண்டே தெரிவித்துள்ளார். கனரக வாகனத்தை தீவிரவாதி வேகமாக ஓட்டிச்சென்றதால் மக்கள் நாலாபுறமும் சிதறி ஓடினர். இதில் 80 பேர் உயிரிழந்துள்ளதாகவும், 100க்கும் மேற்பட்டோர் படுகாயமடைந்தனர். லாரி வெடிக்கச் செய்து தப்ப முயன்ற தீவிரவாதி பாதுகாப்பு படையினரால் சுட்டுக் கொல்லப்பட்டான். சம்பவம் நடைபெற்ற பகுதியில் தீவிரவாத தடுப்பு பிரிவினரும், கூடுமல் போலீசாரும் விரைந்துள்ளனர். காயமடைந்தவர்கள் ஆம்புலன்ஸ் மூலம் அருகில் உள்ள மருத்துவமனைக்கு அனுப்பப்பட்டனர். மீட்பு பணிகள் தீவிரப்படுத்தப்பட்டுள்ளது. இந்த சம்பவத்தை அடுத்து பிரான்ஸ் அதிபர் ஹோலண்டே ஆலோசனைப்படி நாடு முழுவதும் உஷார் படுத்தப்பட்டு கண்காணிப்பு தீவிரப்படுத்தப்பட்டுள்ளது. கடந்த நவம்பர் மாதம் பாரீசிஸ் 130 பேரை பலி கொண்ட தாக்குதலை தொடர்ந்து நடத்தப்பட்ட 2வது மிகப்பெரிய தீவிரவாத தாக்குதல் இதுவாகும்


(ஆர்.குணா) கோலாலம்பூர்,

குடிபான கலவை பொட்டலத்தில் போதைப்பொருளை விநியோகம் செய்து வந்த மூவரை கைது செய்ததன் வழி வெ.40 லட்சம் மதிப்புடைய போதைப்பொ ருள் பறிமுதல் செய்யப்பட்டுள்ளது.இம்மாதம் 15, 16ஆம் தேதிகளில் ஜாலான் கூச்சாய் மாஜு மற்றும் சன்வே பெர்டானாவில் போலீசார் மேற்கொண்ட அதிரடி சோதனையில் போதைப்பொருள் விநியோக நடவடிக்கை முறியடிக்கப்பட்டுள்ளது.

கடந்த 15ஆம் தேதி இரவு 9.20 மணியளவில் ஜாலான் கூச்சாய் மாஜுவில் போலீசார் மேற்கொண்ட முதல் கட்ட சோதனை நடவடிக்கையில் காரில் பயணித்த 29,30 வயதுடைய காதலர்கள் கைது செய்யப்பட்டதாக கோலாலம்பூர் போலீஸ் படைத் தலைவர் டத்தோ மஸ்லான் லாஸிம் தெரி வித்தார்.சம்பந்தப்பட்ட காரிலிருந்த பிளாஸ்டிக் பையை சோதனையிட்டதில் அதில் 10 பழச்சாறு குடிபான பொட்டலங்கள் இருந்துள்ளன. அந்த குடிபான பொட்டலங்களில் வெ.3 ஆயிரம் மதிப்புடைய எக்ஸ்டாஸி ரகக் போதைப்பொருள் இருந்ததை போலீசார் உறுதிப்படுத்தினர்.

Read More: Malaysia nanban News Paper on 19.1.2018


சிக்கிம் அரசின் மாநில தூதுவராக பிரபல இசையமைப்பாளர் ஏ.ஆர். ரகுமான் நியமனம்

கேங்டாக்,

சிக்கிம் மாநிலம் கடந்த 20 ஆண்டுகளில் உலக புகழ் பெற்ற உயிரி சுற்றுலா தலம் என்ற அந்தஸ்தினை பெற்றுள்ளது.  நாட்டில் முழுவதும் இயற்கை விவசாயம் மேற்கொள்ளப்படும் முதல் மாநிலம் என்ற தனித்துவ அடையாளத்தினையும் அது கொண்டுள்ளது. இந்த நிலையில், இந்த வருட தொடக்கத்தில் ஜனவரியில் சிக்கிம் மாநில சுற்றுலா மற்றும் வர்த்தகத்திற்கான தூதுவராக ரகுமான் நியமிக்கப்பட்டார்.  சிக்கிமில் நடந்த குளிர்கால திருவிழா ஒன்றில் முதல் மந்திரி பவன் சாம்லிங்கால் ரகுமான் கவுரவிக்கப்பட்டார்.

இதனை தொடர்ந்து சிக்கிம் அரசின் மாநில தூதுவராக ஏ.ஆர். ரகுமான் நியமிக்கப்பட்டு உள்ளார்.  இதுபற்றிய அதிகாரப்பூர்வ அறிக்கை வெளியிடப்பட்டு உள்ளது. சிக்கிமின் சாதனைகளை தேசிய அளவில் மற்றும் உலக அளவில் கொண்டு செல்லும் பணியை ரகுமான் மேற்கொள்வார் என தலைமை செய லாளர் ஏ.கே. ஸ்ரீவஸ்தவா வெளியிட்டுள்ள அறிக்கையில் தெரிவிக்கப்பட்டு உள்ளது.


வங்கக் கடலில் உருவானது 'மாருதா' புயல்

அந்தமான் அருகே வங்கக் கடலில் குறைந்த காற்றழுத்தத் தாழ்வு மண்டலம் நிலை கொண்டு இருந்தது. இது நேற்று மாலை 5.30 மணிக்கு தீவிர காற்றழுத்தத் தாழ்வு மண்டலமாக மாறியது. இந்நிலையில், இந்த காற்றழுத்தத் தாழ்வு மண்டலம், மேலும் வலுப்பெற்று இன்று நள்ளிரவு 2.30 மணி அளவில் புயலாக மாறியுள்ளது என்று, சென்னை வானிலை ஆய்வு மைய அதிகாரிகள் தெரிவித்துள்ளனர். இது குறித்து வானிலை ஆய்வு மைய அதிகாரிகள் கூறுகையில், "இந்தப் புயலுக்கு 'மாருதா' என பெயரிடப்பட்டுள்ளது. இது அந்தமானில் இருந்து, மியான்மர் நோக்கி நகர்ந்து வருகிறது. வருகின்ற 17-ம் தேதி (நாளை) காலை, இந்தப் புயல் கரையைக் கடக்கும். இதனால், தமிழகத்துக்கு எந்த பாதிப்பும் இல்லை. தமிழகத்தில் பெரும்பாலான பகுதிகளில் வறண்ட வானிலையே நிலவும். ஓரிரு பகுதிகளில், இன்று இடியுடன் கூடிய மழை பெய்ய வாய்ப்பு உள்ளது" என்றனர்.


மக்கள் உடனடியாக மாற்றங்களைக் காண விரும்புகிறார்கள்.

கோலாலம்பூர்,

நம்பிக்கைக் கூட்டணி அரசாங்கத்தை மக்கள் இப்போது குறை கூறத் தொடங்கியுள்ளனர். தேர்தலின்போது மக்களுக்கு அளிக்கப்பட்ட வாக்குறுதிகள் இன்னும் நிறைவேற்றப்படாததே இதற்கு காரணம் என பிரதமர் துன் டாக்டர் மகாதீர் முகமட் கூறுகிறார். சொன்னதை செய்கின்றதா இப்புதிய அரசாங்கம் என மக்கள் நம்மை நோட்டமிடத் தொடங்கிவிட்டனர் என்றார் அவர்.

Read More: Malaysia Nanban Tamil Daily on 18.2.2019


கோஹ்லிகிட்ட வாய் கொடுக்காதீங்க.. வாயில் புண்ணோடு ஊர் போய் சேராதீர்கள்..

இந்திய கேப்டன் விராட் கோஹ்லியிடம் ஸ்லெட்ஜிங்கில் ஈடுபடுவதை தவிர்ப்பதே நல்லது என்று ஆஸ்திரேலிய முன்னாள் வீரர் மைக்கேல் ஹஸ்சி தனது நாட்டு அணியினருக்கு கோரிக்கை விடுத்துள்ளார். இந்தியா-ஆஸ்திரேலியா அணிகள் நடுவேயான 4 போட்டிகள் கொண்ட டெஸ்ட் தொடர் இம்மாத இறுதியில் இந்தியாவில் தொடங்க உள்ளது. கோஹ்லி தலைமையிலான இந்திய அணியை, ஸ்டீவன் ஸ்மித் தலைமையிலான ஆஸ்திரேலிய அணி சந்திக்க உள்ளது. கோஹ்லி தனது உச்சகட்ட ஃபார்மில் உள்ளார். எனவே எப்போதுமே எதிரணிகளின் பெஸ்ட் பேட்ஸ்மேன்களை மனதளவில் காயப்படுத்தி கவனத்தை திசைதிருப்பும் யுக்தியை கோஹ்லியிடமும் கையிலெடுக்கலாம் என ஆஸ்திரேலிய அணி திட்டமிட்டுள்ளது. ஆஸ்திரேலிய அணியின் கேப்டன் ஸ்டீவன் ஸ்மித் அளித்த பேட்டியொன்றில், கோஹ்லியை கோபப்படுத்தி பார்க்கவே விரும்புவதாகவும், சீண்டுவதன் மூலம், ஆஸ்திரேலியாவுக்கு வெற்றி வாய்ப்பு கூடும் என்றும் தெரிவித்திருந்தார். ஆனால், இந்தியா-ஆஸ்திரேலியா போட்டிகள் பலவற்றில் ஆடி அனுபவமுள்ள ஹஸ்சி கருத்தோ வேறாக உள்ளது. அவர் கூறுகையில், கோஹ்லியை சீண்டுவது, ஸ்லெட்ஜிங் செய்வது மோசமான ஐடியா. கோஹ்லியிடம் வாலாட்டினால் அவரது ஆக்ரோஷ வேகம் இன்னும் அதிகரித்துவிடும். இது ஆஸ்திரேலிய அணிக்கு பெரும் ஆபத்தாக முடியும். கோஹ்லி எப்போதுமே போட்டியை விரும்புபவர். எதிரே சேலஞ்ச் வைக்கப்பட்டால், அதை உடைத்து, எறிந்து வெற்றி பெறுவதில் அவருக்கு அலாதி பிரியம். இப்படிப்பட்ட ஒரு வீரரிடம் தானாக போய் வாய் கொடுத்து மாட்டிக்கொள்வது சரியான செயல்பாடு கிடையாது. எனவே, ஆஸ்திரேலிய அணி தனது கேம் பிளானில் கவனம் வைக்க வேண்டுமே தவிர, மைண்ட் கேம் ஆடக்கூடாது. இவ்வாறு ஹஸ்சி கூறியுள்ளார். 2 வருடங்களுக்கு முன்பு நடைபெற்ற 4 போட்டிகள் கொண்ட டெஸ்ட் தொடரில் ஆஸ்திரேலிய அணியினரால் தொடர்ந்து ஸ்லெட்ஜிங்கிற்கு உட்படுத்தப்பட்டார் கோஹ்லி. அந்த தொடரில் கோஹ்லி மொத்தம் 639 ரன்களை குவித்தார். சமீபத்தில் நடந்து முடிந்த இங்கிலாந்துக்கு எதிரான 5 போட்டிகள் கொண்ட டெஸ்ட் தொடரில் எதிரணி வீரர் ஸ்டோக்ஸ் அவரிடம் வாலாட்டினார். இத்தொடரில் 655 ரன்களை குவித்தார் கோஹ்லி. இதில் அவரது பெஸ்ட்டான 235 ரன்களும் உள்ளடங்கும்.


‘பன்னீர்செல்வம்தான் போட்டியாளர்; தினகரன் அல்ல!’

பெங்களூரு சிறையில் அடைபட்டிருக்கும் சசிகலாவை இன்று நேரில் சந்தித்துப் பேச இருக்கிறார் டி.டி.வி.தினகரன். ‘திகார் சிறையில் இருந்து தினகரன் வந்ததும் அவரை சில எம்.எல்.ஏக்கள் நேரில் சந்தித்துப் பேசியுள்ளனர். இதுகுறித்து, முதலமைச்சர் எடப்பாடி பழனிசாமி எந்தக் கவலையும் அடைய வில்லை. தினகரனுக்கு எதிரான நடவடிக்கைகளை நிதானமாகவே மேற்கொள்ள இருக்கிறார்' என்கின்றனர் கொங்கு மண்டல எம்.எல்.ஏக்கள். இரட்டை இலைச் சின்னத்தைப் பெறுவதற்காக லஞ்சம் கொடுத்த வழக்கில் கடந்த ஏப்ரல் மாதம் 25-ம் தேதி டி.டி.வி.தினகரனைக் கைது செய்தது டெல்லி போலீஸ். இந்த வழக்கில் முன்ஜாமீன் பெற்று கடந்த வாரம் சென்னை வந்தார் தினகரன். இதையடுத்து, ஆளும்கட்சி எம்.எல்.ஏக்களும் அ.தி.மு.க நிர் வாகிகளும் அவரை நேரில் சந்தித்து தங்கள் ஆதரவைத் தெரிவித்தனர். ' அ.தி.மு.கவின் தலைமைப் பொறுப்புக்கு மட்டுமல்ல, முதலமைச்சராகவும் தின கரன் பதவியேற்க வேண்டும் எனத் தொண்டர்கள் விரும்புகிறார்கள்' என அதிரவைத்தார் அ.தி.மு.கவின் நட்சத்திர பேச்சாளர் நாஞ்சில் சம்பத். நேற்று தினகரன் ஆதரவாளர்கள் நடத்திய ஆலோசனைக் கூட்டத்திலும், 'ஜெயக்குமார், தங்கமணி, வேலுமணி, வீரமணி உள்ளிட்ட நான்கு அமைச்சர் கள் உங்களுக்கு எதிராகக் கடுமையாகப் பேசியுள்ளனர். இவர்களை அமைச்சர் பதவியில் இருந்தே அகற்ற வேண்டும்' எனவும் கோரிக்கை வைத்தனர். “அ.தி.மு.கவின் இரண்டு அணிகளும் இணைப்பு குறித்த பேச்சுவார்த்தையைத் தொடங்க இருந்த நேரத்தில், ‘கட்சியின் எதிர்காலத்துக்காக நான் ஒதுங்கிக் கொள்கிறேன்' எனப் பேட்டியளித்தார் தினகரன். இப்போது, ‘மீண்டும் கட்சிப் பணிகளில் ஈடுபட இருக்கிறேன்’ என அவர் கூறுவதை அ.தி.மு.கவின் பெரும்பாலான எம்.எல்.ஏக்கள் விரும்பவில்லை. இதனால் ஆட்சிக்குள் தேவையற்ற குழப்பம்தான் ஏற்பட்டுள்ளது. தினகரனின் கட்சிப் பணி குறித்து முடி வெடுக்க வேண்டிய இடத்தில் எடப்பாடி பழனிசாமி இருக்கிறார். நேற்று செங்கோட்டையன் பேசும்போதும், ‘முதல்வர் முடிவெடுப்பார்' என உறுதியாகக் கூறிவிட்டார். கொங்கு மண்டல அமைச்சர்களும் மௌனம் காக் கின்றனர். இந்த விவகாரத்தில் எடப்பாடி பழனிசாமியின் எண்ணம் வேறு மாதிரியாக இருக்கிறது” என விவரித்த கொங்கு மண்டல அ.தி.மு.க பிரமுகர் ஒருவர், அ.தி.மு.க எம்.எல்.ஏக்களிடமும் கட்சி நிர்வாகிகள் மத்தியிலும் தினகரன் ஆலோசனை நடத்துவதை உன்னிப்பாக கவனித்து வருகிறார் எடப் பாடி பழனிசாமி. நேற்று முன்தினம் தன்னை சந்திக்க வந்த உளவுத்துறையின் முக்கிய அதிகாரி ஒருவரிடம் நீண்டநேரம் விவாதித்தார். அப்போது பேசிய முதல்வர், 'எங் களைப் பொறுத்தவரையில் பன்னீர்செல்வம்தான் போட்டியாளர். தினகரன் அல்ல. அவரால் என்னுடைய ஆட்சிக்கு எந்த இடையூறும் வரப் போவ தில்லை. என்னைப் பதவியில் இருந்து இறக்கிவிட்டு, இன்னொருவர் கையில் இந்த அதிகாரம் செல்வதற்கு வாய்ப்பில்லை. இதை எம்.எல்.ஏக்களும் உணர்ந்திருக்கிறார்கள். அவர்கள் யாரும் எனக்கு எதிராகச் செயல்படப் போவதில்லை. தற்போதுள்ள சூழலில், உடனடியாக தேர்தல் வருவதை தி.மு.க, காங்கிரஸ் எம்.எல்.ஏக்களும் விரும்பவில்லை. சிறையில் இருந்து வெளியே வந்த தினகரனை ஏழெட்டு எம்.எல்.ஏக்கள் சந்தித்துப் பேசியுள்ளனர். இவர்கள் யாரும் தினகரனைத் தலைவராக ஏற்றுக் கொண்டவர்கள் அல்ல. தினகரனின் நெகட்டிவ் இமேஜ்தான் கட்சியின் பலவீனம் என்பதும் அவர்க ளுக்குத் தெரியும். இந்த எம்.எல்.ஏக்களில் ஒருவர்கூட, தினகரனை முன்னிறுத்தி தேர்தலை சந்திக்கப் போவதில்லை. ஆட்சி அதிகாரத்தில் தங்களுடைய முக்கியத்துவத்தை அதிகரித்துக் கொள்ளவே அவர்கள் தினகரனை சந்திக்கின்றனர். அவர்களை எப்படிக் கையாள்வது என்று எனக்குத் தெரியும். தினகரனை சந்திக்கும் அமைச்சர்களை நான் நீக்கினாலும், அவர்களால் என்ன செய்துவிட முடியும்? தண்ணீரில் இருந்து தரையில் விழுந்த மீன் போல துடிக்கத்தான் முடியும். தினகரனை நான் போட்டியாளராகக் கருதவில்லை. காலமும் சூழலும் அவரைக் கவனித்துக் கொள்ளும். அவருக்கு எதிரான எந்த நடவடிக்கையும் வேகப்படுத்த விரும்பவில்லை. வரக் கூடிய நாள்களில் நிதானமாகவே செயல்பட விரும்புகிறேன்' என மனம் திறந்து பேசியிருக்கிறார். கொங்கு மண்டல அமைச்சர்களையும் அமைதியாக இருக்கும்படி அவர் அறிவுறுத்தியிருக்கிறார்" என்றார் விரிவாக. “எடப்பாடி பழனிசாமி மௌனமாக இருப்பதற்குப் பின்னால், வேறு சில காரணங்களும் இருக்கின்றன. இரட்டை இலைக்கு விலை பேசிய வழக்கில், ஒரு கோடியே 80 லட்ச ரூபாய் ஹவாலா பணம் பறிமுதல் செய்யப்பட்டது. இதுகுறித்த தகவலை வருமான வரித்துறைக்கும் அமலாக்கத்துறைக்கும் டெல்லி போலீஸார் தெரிவித்துள்ளனர். இந்த சட்டவிரோத பணப் பரிமாற்றம் தொடர்பாகவும் வழக்குப் பதிவு செய்யப்பட்டுள்ளது. தற்போது சிறையில் இருந்து தினகரன் வெளியே வந்து விட்டதால், அமலாக்கத்துறை அதிகாரிகள் அவரிடம் விசாரணை நடத்த உள்ளனர். இந்த வழக்கின்கீழ் தினகரன் மீண்டும் கைது செய்யப்பட வாய்ப் பிருக்கிறது. இதுதவிர, அவர் மீதான பெரா வழக்குகளின் தீர்ப்பும் நெருங்க இருக்கிறது. ஆட்சி மற்றும் கட்சி அதிகாரத்துக்குள் அவர் நெருங்க முயற்சித் தால், மத்திய அரசின் நடவடிக்கை கடுமையாக இருக்கும் என உறுதியாக நம்புகிறார் எடப்பாடி பழனிசாமி. எனவேதான், ‘காலமும் சூழலும் அவரைக் கவனித்துக் கொள்ளும்’ எனப் பேசி வருகிறார். இன்னொரு முறை கட்சியில் இருந்து அவரை நீக்கிவிட்டால், அரசியல் அதிகாரத்தில் இருந்து முழுமையாக ஒதுக்கி வைக்கப்பட்டுவிடுவார். அதற்கான சூழல்களை தினகரனே உருவாக்குவார் என்பதால்தான், மௌனத்தைக் கடைபிடித்து வருகிறார் முதலமைச்சர் எடப்பாடி பழனிசாமி" என்கிறார் அ.தி.மு.கவின் தலைமைக் கழக நிர்வாகி ஒருவர்.


மக்களை நேரடியாகப் பாதிக்கக்கூடிய பிரச்சினைகளள் மீது கவனம் செலுத்துவீர்.

மாச்சாங்,

நாட்டை நிர்வகிப்பதில் இரண்டாம் ஆண்டில் காலடி எடுத்து வைத்திருக்கும் பக்காத்தான் ஹராப்பான் அரசாங்கம், வாழ்க்கைச் செலவினம் உட்பட மக்க bளின் தினசரி வாழ்க்கையை பாதிக்கக்கூடிய பிரச்சினைகள் மீது அதிக கவனம் செலுத்த வேண்டும் என்று துன் டாயிம் ஸைனுடின் வலியுறுத்தி னார். மூத்த ஆலோசகர்கள் மன்றத்தின் தலைவரான டாயிம், பெரும் கவனம் செலுத்தப்பட வேண்டிய மூன்று பிரச்சினைகளை பட்டியலிட்டார். வாங்கும் சக்திக்குட்பட்ட வீடுகள், அத்தியாவசிய பொருட்களின் விலை, டோல் கட்டணக்குறைப்பு ஆகியவையே அவை.

Read More: Malasyia Nanban Tamil Dail on 27.5.2019